Stredná odborná škola obchodu a služieb, Ul. 1. mája 1264,

Púchov

## školský poriadok

2025/2026

**Účinnosť od 1. septembra 2025**

# OBSAH

[OBSAH 2](#_Toc207614544)

[PREAMBULA 3](#_Toc207614545)

[Článok 1 3](#_Toc207614546)

[ÚVODNÉ USTANOVENIA 3](#_Toc207614547)

[Článok 2 6](#_Toc207614548)

[PRÁVA ŽIAKOV 6](#_Toc207614549)

[Článok 3 8](#_Toc207614550)

[POVINNOSTI ŽIAKOV 8](#_Toc207614551)

[Článok 4 13](#_Toc207614552)

[ŽIAKOM NIE JE POVOLENÉ 13](#_Toc207614553)

[Článok 5 15](#_Toc207614554)

[HODNOTENIE A KLASIFIKÁCIA ŽIAKOV 15](#_Toc207614555)

[Článok 6 18](#_Toc207614556)

[HODNOTENIE A KLASIFIKÁCIA SPRÁVANIA 18](#_Toc207614557)

[Článok 7 19](#_Toc207614558)

[VÝCHOVNÉ OPATRENIA 19](#_Toc207614559)

[Článok 8 20](#_Toc207614560)

[PRÁVA A POVINNOSTI ZÁKONNÉHO ZÁSTUPCU ALEBO ZÁSTUPCU ZARIADENIA, PLNOLETÉHO ŽIAKA 20](#_Toc207614561)

[Článok 9 21](#_Toc207614562)

[ZÁVEREČNÉ USTANOVENIA 21](#_Toc207614563)

[Príloha č. 1 22](#_Toc207614564)

[VNÚTORNÁ SMERNICA pre praktické vyučovanie SOŠ obchodu a služieb Púchov 22](#_Toc207614565)

[Príloha č. 2 29](#_Toc207614566)

[STANOVY Študentskej rady pri Strednej odbornej škole obchodu a služieb, Ul. 1.mája 1264, Púchov 29](#_Toc207614567)

[Príloha č. 3 31](#_Toc207614568)

[PREVENCIA A RIEŠENIE ŠIKANOVANIA DETÍ A ŽIAKOV V ŠKOLÁCH A V ŠKOLSKÝCH ZARIADENIACH 31](#_Toc207614569)

[Príloha č. 4 37](#_Toc207614570)

[ŠTANDARDY DORŽIAVANIA ZÁKAZU SEGREGÁCIE  VO VÝCHOVE A VZDELÁVANÍ 37](#_Toc207614571)

# PREAMBULA

Stredná odborná škola obchodu a služieb, Ul. 1. mája1264, Púchov je škola zameraná na komplexnú prípravu žiakov v študijných odboroch hotelová akadémia, kozmetik - vizážista, ekonomické a administratívne služby v podnikaní, obchodný pracovník; v učebných odboroch kuchár, kaderník, cukrár, čašník, servírka, pracovník/pracovníčka v gastronómii a v nadstavbovom štúdiu podnikanie v remeslách a službách beauty a gastro.

Poslaním našej školy nie je len odovzdávať vedomosti a pripravovať našich žiakov na povolanie a získanie prvej kvalifikácie, ale aj formovať u mladých ľudí ich postoje, viesť ich k dodržiavaniu etických a ľudských princípov, a to v bezpečnom prostredí, v tvorivej a priateľskej atmosfére spolupráce. V záujme naplnenia práva na vzdelanie vedenie školy zabezpečí vnútorný chod školy, organizáciu života žiakov a podmienky pre dobré medziľudské vzťahy tak, aby čas strávený v škole bol maximálne efektívne využitý z hľadiska vzdelávania a aby bol pre žiakov a učiteľov aj časom príjemne a užitočne stráveným.

Žiak si našu školu zvolil dobrovoľne, a preto je povinný riadiť sa jej pravidlami a školským poriadkom.

# Článok 1

# ÚVODNÉ USTANOVENIA

Tento školský poriadok upravuje pravidlá života a práce žiakov, učiteľov a ostatných zamestnancov školy. Je záväzný pre všetkých žiakov školy a jeho cieľom je vytvárať bezpečné, podnetné a priateľské prostredie pre vzdelávanie.

Školský poriadok je vypracovaný v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a vyhláškou č.282/2009 Z. z o stredných školách. Škola bude dôsledne dodržiavať Deklaráciu práv dieťaťa, Dohovor o právach dieťaťa a Listinu základných práv a slobôd vo vzťahu k žiakom, učiteľom i k ostatným zamestnancom školy.

## I. ORGANIZÁCIA VYUČOVACIEHO DŇA

1. Vyučovací proces sa riadi platným rozvrhom hodín, ktorý schválilo vedenie školy. Rozvrh hodín je povinný rešpektovať každý žiak i pedagogický zamestnanec.
2. Teoretické vyučovanie začína o 07,50 hodine, praktické vyučovanie na odborných pracoviskách o 07,00 hodine.
3. Praktické vyučovanie sa uskutočňuje podľa rozvrhu hodín a časového harmonogramu na prevádzkach školy a zmluvných pracoviskách.
4. Zákonní zástupcovia žiaka môžu úradné záležitosti vybavovať denne na sekretariáte školy v úradných hodinách. Informácie o prospechu a správaní žiaka podáva rodičom triedny učiteľ najmä na triednej schôdzi rodičovského združenia a vyučujúci jednotlivých predmetov počas konzultačných hodín zverejnených na www.sosospu.sk.
5. Priebežné známky z jednotlivých predmetov zapisujú pedagógovia do elektronickej žiackej knižky, do ktorej má prístup žiak i jeho zákonný zástupca.
6. Aktuálne problémy sa riešia ihneď s vedením školy.

Vyučovacie hodiny a prestávky na teoretickom vyučovaní :

|  |  |  |
| --- | --- | --- |
|  | Začiatok vyučovacej hodiny | Koniec vyučovacej hodiny |
| 0. hodina  | 7: 00 | 7: 45 |
| 1. hodina | 7:50 | 8:35 |
| 2. hodina | 8:40 | 9:25 |
| 3. hodina | 9:30 | 10:15 |
|  | 15 min. prestávka |  |
| 4. hodina | 10:30 | 11:15 |
| 5. hodina | 11:20 | 12:05 |
|  | 20 min. prestávka |  |
| 6. hodina | 12:25 | 13:10 |
| 7. hodina | 13:15 | 14:00 |
| 8. hodina | 14:05 | 14:50 |

## II. ORGANIZÁCIA ODBORNÉHO VÝCVIKU

1. Žiaci 1. , 2.,  3. a 4. roč. majú OV s vyučovacou hodinou 60 minút. Na praktickom vyučovaní je vyučovacou jednotkou vyučovací deň, hodinová dotácia je stanovená v príslušnom ŠKVP školy podľa študijných a učebných odborov.
2. Vyučovací deň sa začína najskôr o 7.00 hodine. Vyučovanie odborného výcviku, odbornej praxe plnoletých žiakov sa začína najskôr o 6.00 hodine. Vyučovanie sa skončí najneskôr o 20.00 hodine. Vyučovanie odborného výcviku, odbornej praxe plnoletých žiakov sa skončí najneskôr o 22.00 hodine. [[1]](#footnote-1)
3. Vyučovanie odborného výcviku alebo odbornej praxe žiaka, ktorý sa pripravuje v systéme duálneho vzdelávania, sa začína najskôr o 6.00 hodine. Vyučovanie odborného výcviku alebo odbornej praxe žiaka, ktorý sa pripravuje v systéme duálneho vzdelávania, sa skončí najneskôr o 22.00 hodine.[[2]](#footnote-2)
4. Vyučovací deň sa skončí u žiakov mladších ako 18 rokov najneskôr o 20.00 hodine. Medzi jednotlivými vyučovacími dňami majú mať žiaci odpočinok aspoň 12 hodín. Po dvoch hodinách odborného výcviku a odbornej praxe je najmenej 10-minútová prestávka, po troch hodinách 15 až 30 minútová prestávka. Žiaci, ktorí vykonávajú odborný výcvik a odbornú prax v prevádzkach organizácií, majú prestávky zhodné s prestávkami zamestnancov organizácie. Dĺžka prestávok sa započítava do vyučovacieho dňa.
5. Praktické vyučovanie sa môže vykonávať aj počas sobôt, nedieľ, sviatkov a v čase prázdnin. Povinnosťou žiakov je zúčastňovať sa na vykonávaní takéhoto praktického vyučovania.
6. Pri príchode na školské pracovisko sa každý žiak prihlási čipom do elektronickej databázy a zapíše sa do knihy dochádzky.
7. Po skončení OV je žiak povinný sa zaevidovať prostredníctvom svojej čipovej karty a odpísať sa v knihe dochádzky.
8. Nezaevidovaný príchod a odchod žiakov z OV alebo školského pracoviska sa považuje za absenciu v daný deň.
9. Odborný výcvik sa vykonáva spravidla na pracoviskách školy, alebo na zmluvných pracoviskách právnických a fyzických osôb schválených riaditeľom školy a to skupinovou formou pod vedením majstrov OV alebo individuálnou pod vedením inštruktorov.
10. Žiak môže pracovisko počas OV opustiť len s priepustkou podpísanou majstrom odborného výcviku alebo inštruktorom z akceptovateľných dôvodov. Pri odchode z OV sa žiak musí prostredníctvom čipu zaevidovať na termináli.
11. Žiaci na individuálnom odbornom výcviku sú povinní zapísať sa do knihy dochádzky.
12. Pri kontrole dochádzky žiak neodkladne odovzdá priepustku aj spolu s ospravedlnením, ktoré je akceptovateľné platným školským a vyučovacím poriadkom SOŠ obchodu a služieb v Púchove.
13. Pri strate čipovej karty je žiak povinný neodkladne si zakúpiť novú čipovú kartu.
14. Prvá desaťminútová prestávka je po druhej vyučovacej hodine, po troch hodinách je 30-minútová prestávka. Pri práci so zákazníkmi riadi prestávky majster OV podľa okolností prevádzky pri dodržaní psychohygienických zásad.
15. Praktické vyučovanie sa uskutočňuje cvičnou prácou.
16. Praktické vyučovanie vyučuje majster OV a učiteľ odborných predmetov v skupinách alebo pod vedením a dozorom inštruktorov. Pedagogickú činnosť inštruktora riadi a kontroluje majster OV určený riaditeľkou školy.
17. Žiaci, ktorí sú pod vedením inštruktorov, si budú viesť denník vykonaných prác s uvedením začiatku a konca práce a s krátkym označením prác, služieb. Tento si dajú jedenkrát do týždňa podpísať inštruktorovi.
18. V zariadeniach na výkon odbornej praxe a odborného výcviku môžu žiaci v mimoriadnych prípadoch podľa požiadaviek prevádzky vykonávať odborný výcvik aj počas dní pracovného voľna a pokoja tak, aby neboli narušené princípy primeranej regenerácie síl a odpočinku. Ak žiak vykonáva odborný výcvik v týchto dňoch, poskytne mu majster OV primerané voľno počas iných pracovných dní určených na odborný výcvik. Počas prázdnin vykonávajú žiaci odborný výcvik v prípadoch nahradzovania neodpracovaných hodín odborného výcviku.

**Organizácia odbornej praxe študijného odboru ekonomické a administratívne služby**

1. Praktické vyučovanie sa uskutočňuje formou odborného predmetu odborná prax.
2. Odborná prax prebieha v prvom ročníku - 1 deň v týždni po 6 hodín a v druhom ročníku 7 hodín v týždni.
3. Predmet odborná prax prebieha v prvom ročníku v školskej učebni a v druhom ročníku je organizovaná v školskej prevádzke hotela Študent, na recepcii v škole a v rámci individuálnej odbornej praxe na prevádzkach, s ktorými má škola zmluvný vzťah.
4. Podmienkou uznania odbornej praxe v príslušnom ročníku je jej absolvovanie v stanovenom rozsahu.

**Organizácia odbornej praxe študijného odboru podnikanie v remeslách a službách**

1. Praktické vyučovanie sa uskutočňuje formou odborného predmetu odborná prax.
2. Vyučuje sa v prvom a druhom ročníku v rozsahu 7 vyučovacích hodín týždenne v bloku vyučovacieho dňa.
3. Predmet odborná prax prebieha v prvom aj v druhom ročníku v rámci individuálnej odbornej praxe na prevádzkach, s ktorými má škola zmluvný vzťah.

# Článok 2

# PRÁVA ŽIAKOV

## 1. V oblasti výchovy a vzdelávania

Žiak má právo:

1. na rovnoprávny prístup k vzdelávaniu,
2. na bezplatné vzdelanie v štátnom jazyku,
3. bezplatné zapožičanie učebníc a učebných textov,
4. na individuálny prístup rešpektujúci jeho výchovno-vzdelávacie potreby, schopnosti, nadanie a zdravotný stav,
5. na úctu k jeho vierovyznaniu, svetonázoru, národnostnej a etnickej príslušnosti,
6. na kvalifikované vzdelávanie podľa školského vzdelávacieho programu vo zvolenom študijnom odbore,
7. na poskytovanie poradenstva a služieb spojených s výchovou a vzdelávaním,
8. zapojiť sa do niektorej z foriem záujmovej činnosti na škole,
9. na úctu k svojej osobe a na zabezpečenie ochrany proti fyzickému, psychickému a sexuálnemu násiliu,
10. na náhradu škody, ktorá mu vznikla pri výchove a vzdelávaní alebo v priamej súvislosti s nimi (okrem § 17 zákona č. 461/2003 Z. z. o sociálnom zabezpečení v znení neskorších predpisov),
11. príslušné podporné opatrenie uvedené vo vyjadrení § 145 b ods. 1 Zákona č. 245/2008 Z. z. v znení neskorších predpisov
12. na informácie týkajúce sa jeho osoby a jeho výchovno-vzdelávacích výsledkov,
13. vysloviť svoj názor a klásť otázky k preberanej téme, viesť aktívny a tvorivý dialóg s triednym učiteľom a vedením školy v duchu zásad humanity a demokracie,
14. na ohľaduplnosť a slušné správanie zo strany učiteľa a spolužiakov,
15. uchádzať sa o členstvo v študentskej rade a v rade školy (žiaci majú právo zriadiť svoj orgán študentskú školskú radu a jej prostredníctvom vstupovať do dialógu s vedením školy, vyjadrovať svoje názory a návrhy na zlepšenie činnosti a života školy v súlade so zákonom NR SR č. 596/2003 Z. z. §26, v znení neskorších predpisov),
16. požiadať o sociálne štipendium, ak spĺňa na to stanovené predpoklady,
17. sedieť s kým chce, pokiaľ svojím správaním neruší učiteľa alebo spolužiakov,
18. pokiaľ sa žiak cíti byť šikanovaný zo strany žiaka, učiteľa alebo majstra odborného výcviku, alebo bol svedkom šikanovania, má právo obrátiť sa so žiadosťou o riešenie problému na triedneho učiteľa, výchovného poradcu, zástupcu riaditeľky alebo riaditeľku školy.

## 2. V oblasti organizácie vyučovania

Žiak má právo:

1. na prestávku medzi jednotlivými vyučovacími hodinami,
2. na bezpečnosť a ochranu zdravia počas vyučovania,
3. na dodržiavanie základných psychohygienických noriem,
4. vybrať si voliteľné a nepovinné predmety z ponúkanej škály podľa možností školy a prihlásených žiakov,
5. zúčastňovať sa školských a mimoškolských výchovno-vzdelávacích, kultúrnych a športových podujatí za účelom reprezentácie školy, mesta a pod. (s vopred ohlásenou absenciou),
6. zúčastňovať sa na akciách organizovaných školou v čase vyučovania i mimo vyučovania,
7. využiť služby výchovného poradcu, kariérneho poradcu a školského sociálneho pedagóga,
8. ak žiak mieni vymeškať vyučovanie pre vopred známy dôvod (oznámený prostredníctvom zákonného zástupcu cez edupage), má právo vyžiadať si povolenie o uvoľnenie z vyučovania priepustkou (po podpísaní rodičom je dokladom na ospravedlnenie neprítomnosti žiaka) nasledovne – z jednej vyučovacej hodiny podpisuje priepustku a uvoľňuje vyučujúci, z viac ako jednej hodiny a najviac jedného vyučovacieho dňa triedny učiteľ,
9. ak žiak mieni vymeškať vyučovanie pre vopred známy dôvod na viac ako 1 deň, písomne požiada riaditeľku školy sám (plnoletý žiak) alebo prostredníctvom zákonného zástupcu o uvoľnenie z vyučovania,
10. so súhlasom riaditeľky školy opakovať ročník, ak neprospel a nevykonal úspešne komisionálne skúšky (na základe písomnej žiadosti zákonného zástupcu alebo plnoletého žiaka),
11. prerušiť štúdium z vážnych dôvodov a to až na dobu 3 rokov, ak o to písomne požiada riaditeľku školy sám (plnoletý žiak) alebo prostredníctvom zákonného zástupcu a po uplynutí času prerušenia štúdia pokračovať v tom ročníku, v ktorom bolo štúdium prerušené; ak štúdium prerušil po ukončení celého ročníka, pokračuje v štúdiu ročníkom nasledujúcim; žiak môže ukončiť prerušené štúdium aj pred uplynutím určenej doby prerušenia, ak čas prerušenia uplynie v priebehu školského roka, umožní riaditeľka školy žiakovi dodatočne vykonať komisionálne skúšky za príslušné obdobie,
12. prestúpiť na inú strednú školu, ak o to písomne požiada jeho zákonný zástupca alebo plnoletý žiak,
13. zanechať štúdium, ak žiak skončil povinnú školskú dochádzku, ak o to písomne požiada jeho zákonný zástupca alebo plnoletý žiak,
14. ak pre závažné objektívne príčiny nie je možné vyskúšať a klasifikovať žiaka v riadnom termíne, môže riaditeľka školy na základe písomnej žiadosti zákonného zástupcu alebo plnoletého žiaka povoliť komisionálne preskúšanie v náhradnom termíne,
15. požiadať o individuálny učebný plán, pokiaľ ide o mimoriadne nadaného a talentovaného žiaka, prípadne zo závažných zdravotných alebo osobných dôvodov,
16. žiaci so špeciálnymi výchovno-vzdelávacími potrebami alebo začlenení žiaci majú právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú, Títo žiaci môžu používať špeciálne kompenzačné pomôcky podľa diagnózy
17. žiaci, ktorí sa vrátili zo študijného pobytu trvajúceho viac ako dva týždne, majú právo byť dva týždne neskúšaní z učiva, počas ktorého vykonávali súvislú prax,
18. ak sa žiak z vážnych dôvodov nemohol pripraviť na vyučovanie, ma právo sa ospravedlniť príslušnému vyučujúcemu na začiatku vyučovacej hodiny (ospravedlnenie počas hodiny vyučujúci nemusí akceptovať),
19. žiaci maturitného ročníka majú právo požiadať riaditeľku školy o 1 deň riaditeľského voľna v deň stužkovej slávnosti, ak v súhrne za školský rok nebudú mať viac ako 5 dní riaditeľského voľna,
20. na požiadanie športového klubu alebo kultúrneho zariadenia môže riaditeľka školy povoliť žiakovi účasť na súťažiach alebo sústredeniach počas školského roka.

## 3. V oblasti hodnotenia a klasifikácie

Žiak má právo:

1. na objektívne hodnotenie,
2. poznať kritéria hodnotenia na jednotlivých vyučovacích predmetoch,
3. vedieť, čo sa bude hodnotiť a akým spôsobom, dozvedieť sa výsledok každého hodnotenia,
4. nahliadnuť do svojej opravenej písomnej práce (aj jeho zákonný zástupca),
5. na informáciu o priebežnej klasifikácii,
6. na zdôvodnenie klasifikácie a analýzu chýb v písomných, grafických a ústnych prejavoch,
7. vykonať komisionálnu skúšku, so súhlasom riaditeľa školy, ak na konci druhého polroku neprospel žiak najviac z dvoch predmetov,
8. ak žiak alebo jeho zákonný zástupca má opodstatnené pochybnosti o správnosti klasifikácie na konci I. a II. polroka, môže zákonný zástupca alebo plnoletý žiak do troch pracovných dní odo dňa vydania vysvedčenia požiadať riaditeľku školy o komisionálne preskúšanie.

# Článok 3

# POVINNOSTI ŽIAKOV

## 1. DOCHÁDZKA ŽIAKOV DO ŠKOLY

1. Žiak dochádza do školy pravidelne a včas (minimálne 10 minút pred začiatkom vyučovacej hodiny). Oneskorený príchod na vyučovanie vyučujúci zaeviduje do elektronickej dochádzky.
2. Žiaci vstupujú do budovy len vchodom na to určeným a opúšťajú budovu len východom na to určeným.
3. Po príchode do budovy školy sa každý žiak prihlási čipom do elektronickej databázy a rovnako sa pred odchodom zo školy z databázy odhlási na termináli, ktorý sa nachádza pri recepcii školy.
4. Ak sa žiak z akéhokoľvek dôvodu správne nezaregistruje pri vstupe do školy, je povinný okamžite to nahlásiť triednej učiteľke alebo majstrovi OV.
5. Pri strate čipovej karty je žiak povinný neodkladne si zakúpiť novú čipovú kartu.
6. Oneskorené príchody žiaka na vyučovaciu hodinu sa v elektronickej triednej knihe sčítavajú po minútach ako neospravedlnená absencia. Za oneskorený príchod žiaka na vyučovaciu hodinu sa považuje prvých 25 minút z danej vyučovacej hodiny. Meškanie presahujúce 25 minútový interval sa klasifikuje ako absencia z celej vyučovacej hodiny. Neospravedlnená absencia sa prejaví v klasifikácii správania sa žiaka v danom klasifikačnom období.
7. Počas teoretického vyučovania, praktického vyučovania a prestávok žiaci nemôžu opustiť školský areál alebo pracoviská praktického vyučovania bez povolenia učiteľa, majstra OV alebo inštruktora.
8. Žiak môže opustiť vyučovací proces len so súhlasom triedneho učiteľa a učiteľa, s ktorým má nasledujúcu vyučovaciu hodinu alebo majstra odborného výcviku. Plnoletý žiak o uvoľnenie žiada sám, neplnoletý žiak prostredníctvom svojho zákonného zástupcu alebo zástupcu zariadenia.
9. Žiak môže opustiť teoretické vyučovanie len so súhlasom triedneho učiteľa, ktorý mu vystaví priepustku. Pokiaľ triedny učiteľ nie je prítomný, priepustku žiakovi vystaví učiteľ, s ktorým má žiak práve prebiehajúcu vyučovaciu hodinu. Pri odchode zo školy sa žiak musí prostredníctvom čipu zaevidovať na termináli. Pri kontrole dochádzky žiak neodkladne odovzdá priepustku podpísanú rodičom alebo lekárom triednemu učiteľovi.
10. Uvoľnenie z vyučovania na viac ako jeden deň z iných ako zdravotných dôvodov povoľuje riaditeľka školy na základe písomnej žiadosti zákonného zástupcu alebo žiaka, pokiaľ je plnoletý.
11. Žiak nemôže byť uvoľnený z vyučovania z dôvodu absolvovania kurzu autoškoly (absolvovanie vopred naplánovaných jázd) s výnimkou absolvovania záverečnej skúšky.
12. Ak sa žiak nemôže zúčastniť na vyučovaní pre dôvody vopred známe, požiada zákonný zástupca žiaka, zástupca zariadenia alebo plnoletý žiak triedneho učiteľa alebo majstra OV o uvoľnenie z vyučovania, uprednostní kontakt prostredníctvom edupage.
13. Ak sa neplnoletý žiak nemôže zúčastniť na teoeretickom vyučovaní pre nepredvídaný dôvod, zákonný zástupca, zástupca zariadenia alebo plnoletý žiak je povinný dôvod neprítomnosti oznámiť najneskôr do dvoch dní triednemu učiteľovi, neprítomnosť na praktickom vyučovaní majstrovi OV najneskôr pred začiatkom vyučovacieho dňa.
14. Neprítomnosť žiačky pre tehotenstvo a materstvo sa uznáva ako dôvod ospravedlnenej neprítomnosti.
15. Ak žiak nemá na hodine telesnej a športovej výchovy cvičebný úbor, učiteľovi sa ospravedlní. Ak učiteľ dôvod ospravedlnia neuzná, napíše žiakovi neospravedlnenú hodinu. Žiak nemôže cvičiť vo vychádzkovom odeve z tdôvodu povinnosti dodržiavať predpisy o bezpečnosti a ochrane zdravia pri práci.
16. V prípade, že žiak nemôže napĺňať obsah vyučovania na odbornom výcviku alebo odbornej praxi pre neupravený vzhľad, učiteľ alebo majster OV informuje o tejto skutočnosti triedneho učiteľa a zákonného zástupcu (u neplnoletého žiaka) a žiakovi neumožní vstúpiť na pracovisko a absolvovať praktické vyučovanie z dôvodu povinnosti dodržiavať predpisy o bezpečnosti a ochrane zdravia pri práci. Žiakovi sa vykáže absencia a následne odchádza z pracoviska domov v súlade so školským poriadkom (priepustka). Hodiny si nahradí vo svojom voľnom čase po dohode s majstrom OV. Ak tak neurobí, absencia bude vykázaná ako neospravedlnená.
17. Triedny učiteľ alebo majster OV ospravedlní neprítomnosť žiaka na vyučovaní na základe ospravedlnenia podpísaného zákonným zástupcom, zástupcom zariadenia alebo lekárom, u plnoletého žiaka na základe vlastného písomného ospravedlnenia, ktoré žiak predloží do 48 hodín po nástupe do školy alebo na odborný výcvik. U prvákov musí byť lekárske ospravedlnenie podpísané aj zákonným zástupcom. Za dôvod ospravedlniteľnej neprítomnosti žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť žiaka na súťažiach.
18. Ak neprítomnosť žiaka z dôvodu ochorenia trvá najviac 5 po sebe nasledujúcich vyučovacích dní a súhrnne počas kalendárneho mesiaca najviac dvojnásobok týždenného počtu vyučovacích hodín určených v príslušnom učebnom pláne školského vzdelávacieho programu (<2x33=66 hodín, končiace ročníky 60 hodín) a súhrne počas dvoch po sebe nasledujúcich kalendárnych mesiacov menej ako trojnásobok týždenného počtu vyučovacích hodín(<3x33=99hodín, končiace ročníky 90hodín) neprítomnosť sa ospravedlňuje bez predloženia potvrdenia od lekára.
19. V školskom roku 2025/2026 sa vyžaduje potvrdenie od lekára, ak neprítomnosť žiaka z dôvodu ochorenia trvá viac ako päť po sebe nasledujúcich vyučovacích dní, súhrnne počas kalendárneho mesiaca viac ako dvojnásobok týždenného počtu vyučovacích hodín určených v príslušnom učebnom pláne školského vzdelávacieho programu a súhrnne počas dvoch po sebe nasledujúcich kalendárnych mesiacov viac ako trojnásobok týždenného počtu vyučovacích hodín určených v príslušnom učebnom pláne školského vzdelávacieho programu.[[3]](#footnote-3)
20. V osobitne odôvodnených prípadoch (napr. opakované absencie, podozrenie na účelové ospravedlňovanie) škola môže vyžadovať lekárske potvrdenie o chorobe žiaka alebo iný doklad potvrdzujúci odôvodnenosť jeho neprítomnosti aj za kratšie obdobie ako 5 dní.
21. Uvedené skutočnosti ospravedlňovania bez lekárskeho potvrdenia sa môžu v priebehu roka meniť podľa presiahnutej referenčnej hodnoty počtu vyučovacích hodín. Aktuálne zmeny v ospravedlňovaní žiakov oznámi riaditeľka školy zákonným zástupcom a žiakom cez edupage.
22. V prípade neospravedlnenej absencie žiaka triedny učiteľ písomne vyzve rodičov, aby vysvetlili žiakovu neprítomnosť. V prípade opakovania takejto absencie sa bude vyžadovať vždy lekárske potvrdenie a nie ospravedlnenie podpísané zákonným zástupcom alebo zástupcom zariadenia. Ak nepríde uspokojivé vysvetlenie neprítomnosti žiaka na vyučovaní do l0 dní od doručenia tejto výzvy, prestane byť žiakom školy, čo riaditeľ školy písomne oznámi zákonnému zástupcovi, zástupcovi zariadenia alebo plnoletému žiakovi.
23. V prípade neospravedlnenej absencie žiaka, ktorý si plní povinnú školskú dochádzku, škola oznámi zanedbávanie povinnej školskej dochádzky dieťaťa podľa ustanovenia  § 3 ods. 14 zákona SNR č. 542/1990 Zb. o  štátnej správe v školstve a  školskej samospráve v znení neskorších predpisov obci, v ktorej má rodič dieťaťa trvalý pobyt. Kópiu tohto oznámenia zašle škola aj okresnému úradu, odboru sociálnych vecí podľa miesta trvalého pobytu rodiča.
24. Ak žiak alebo niekto v jeho rodine ochorie na vážnu nákazlivú chorobu, oznámi to zákonný zástupca alebo zástupca zariadenia žiaka bezodkladne riaditeľovi školy. Taký žiak smie prísť do školy alebo na praktické vyučovanie až vtedy, keď mu lekár vydá osvedčenie, že už nehrozí nebezpečenstvo nákazy.
25. Pokiaľ v danom predmete, za klasifikačné obdobie, absencia žiaka presiahne 25% odučených vyučovacích hodín, môže vyučujúci konkrétneho predmetu zadať žiakovi absenčné skúšky. Vyučujúci je potom povinný oznámiť žiakovi termín absenčnej skúšky, oboznámiť ho s obsahom a formou skúšky.

## 2. SPRÁVANIE ŽIAKOV NA VYUČOVANÍ

1. Žiaci poznajú školský poriadok a pravidlá vnútorného poriadku školy a podľa tohto sa riadia.
2. Žiak je povinný dodržiavať školský poriadok školy a ďalšie vnútorné predpisy školy alebo školského zariadenia.
3. Žiaci sa na vyučovaní, počas prestávok, pri ceste do školy a zo školy riadia sa zásadami bezpečnosti a ochrany zdravia pri práci a konajú tak, aby neohrozovali svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
4. Žiak je povinný v škole a na pracoviskách odborného výcviku plniť príkazy riaditeľky školy a pedagogických pracovníkov.
5. Žiak je povinný pravidelne sa zúčastňovať na výchove a vzdelávaní a riadne sa vzdelávať, dodržiavať vyučovací čas a rozsah prestávok.
6. Žiak je povinný neobmedzovať svojím konaním práva ostatných osôb zúčastňujúcich sa výchovy a vzdelávania, ctiť si ľudskú dôstojnosť svojich spolužiakov a zamestnancov školy alebo školského zariadenia, slušne sa správať k pedagogickým zamestnancom, zamestnancom školy alebo školského zariadenia, spolužiakom, hosťom a zákazníkom.
7. Žiak je povinný rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi,
8. Žiak je povinný chrániť pred poškodením učebnice, učebné texty a učebné pomôcky, ktoré im boli bezplatne zapožičané, chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie.
9. V čase mimoriadnej situácie, počas ktorej je nariadené riaditeľkou školy dištančné vzdelávanie, žiak je povinný vzdelávať sa uvedenou formou podľa pokynov. V prípade neabsolvovania dištančného vzdelávania budú prijaté voči žiakovi opatrenia na základe individuálneho posúdenia a rozhodnutia riaditeľky školy (napr. vykonanie komisionálnej skúšky).
10. Žiak je povinný v čase vyhlásenia pandémie riadiť sa pokynmi nariadenými riaditeľkou školy.
11. Žiak vstupuje do budovy školy 7:30. V prípade, že začína 0. vyučovacou hodinou a v prípade iných okolnosť riadi sa platným rozvrhom hodín a súhlasom triedneho učiteľa. Žiak sa zdržiava v školských priestoroch len v čase stanovenom rozvrhom hodín. V prípade, že prvá a posledná vyučovacia hodina sa z dôvodu absencie pedagóga nesupluje, je žiakom vopred oznámená zmena vyučovania na príslušný deň určeným pedagógom. Žiaci sú povinní riadiť sa zmeneným rozvrhom hodín na stanovený deň.
12. Všetci žiaci sa musia prezúvať v šatniach určených na prezúvanie a po chodbách, schodištiach, triedach sa pohybujú v prezuvkách. Topánky a zvrchníky si odkladajú na vyhradených miestach v šatni. Vo zvrchníkoch si nenechávajú cenné veci. Za poriadok a uzamknutie šatne je zodpovedný žiak určený triednym učiteľom alebo majstrom OV.
13. Žiak nemôže poškodzovať školský majetok, majetok školského zariadenia, majetok, ktorý škola alebo školské zariadenie využíva na výchovu a vzdelávanie, majetok, ktorý je súčasťou školou zazmluvnených hotelov a zariadení, v ktorých žiak vykonáva praktické vyučovanie.
14. Žiak neznečisťuje podlahu a steny. Úmyselne spôsobené škody musia žiaci uhradiť v plnej výške do 10 dní od zistenia škody a páchateľa.
15. Žiakom je prísne zakázané dotýkať sa, manipulovať a zdržiavať sa v blízkosti zariadenia PC umiestneného v učebni, ktorý je majetkom školy a je určený výslovne pre prácu pedagóga.
16. Na školské lavice sa môžu vykladať len školské potreby potrebné na príslušnú hodinu. Do učiteľovho príchodu si pripravia žiaci na lavicu všetky veci, ktoré budú pri vyučovaní potrebovať. Do učebne nesmú nosiť také predmety, ktoré žiaci na vyučovaní nepotrebujú, najmä cenné veci, predmety ohrozujúce psychické i fyzické zdravie prítomných.
17. Žiak má byť v škole vhodne a čisto oblečený a upravený. Vrchný odev musí zakrývať celý trup ( celé brucho, chrbát, prsia). Sukne a nohavice zakrývajú celý zadok. Žiak má zakázané nosiť odev s nápismi a grafickými znakmi propagujúcimi vulgarizmy, násilie, drogy, sex, rasizmus, sekty, politické strany a hnutia v akomkoľvek jazyku. Vlasy a nechty sú čisté a upravené tak, aby nebránili vo výkone praktických úloh a neohrozovali bezpečnosť pri práci. Žiak dodržiava hygienické zásady. Pokiaľ žiak chodí na vyučovanie sústavne nevhodne upravený, triedny učiteľ informuje o tejto skutočnosti zákonného zástupcu žiaka. V prípade, že žiak nemôže napĺňať obsah vyučovania na odbornom výcviku alebo odbornej praxi pre neupravený vzhľad, učiteľ alebo majster OV informuje o tejto skutočnosti triedneho učiteľa a zákonného zástupcu (u neplnoletého žiaka) a žiakovi neumožní vstúpiť na pracovisko a absolvovať praktické vyučovanie z dôvodu povinnosti dodržiavať predpisy o bezpečnosti a ochrane zdravia pri práci. Žiakovi sa vykáže absencia a následne odchádza z pracoviska domov v súlade so školským poriadkom (priepustka). Hodiny si nahradí vo svojom voľnom čase po dohode s majstrom OV. Ak tak neurobí, absencia bude vykázaná ako neospravedlnená.
18. Žiak je povinný dbať o svoje zdravie a chrániť sa pred nebezpečenstvom úrazu, poznať nebezpečenstvo úrazov pri vykonávanej činnosti a opatrenia na ich predchádzanie. Je povinný dodržiavať zásady a opatrenia, o ktorých bol poučený a dodržiavať smernicu o bezpečnosti a ochrane zdravia žiakov v škole, ktorá je prílohou vnútorného školského a vyučovacieho poriadku. V prípade úrazu alebo nebezpečnej udalosti, zmeny zdravotného stavu vo vzťahu k vykonávanej činnosti v škole, tieto sú povinné neodkladne oznámiť svojmu triednemu učiteľovi a dozor konajúcemu pedagogickému pracovníkovi. V prípade poškodenia zdravia alebo závažnej zmeny zdravotného stavu žiaka, škola zabezpečí jeho lekárske ošetrenie. V prípade potreby lekárskeho ošetrenia, škola prednostne rieši doprovod žiaka k lekárovi prostredníctvom rodičov, pri privolaní RZP súčasne vyrozumie rodiča.
19. Žiaci sa starajú o estetický vzhľad  vyučovacieho a pracovného prostredia v nadväznosti na výchovno-vzdelávací proces. Vedenie školy môže na tento účel vyčleniť v rámci vyučovania nevyhnutný čas.
20. Žiaci, ktorí sú oslobodení od telesnej a športovej výchovy, vykonávajú pomocné práce počas hodiny telesnej a športovej výchovy, ktoré určí učiteľ telesnej výchovy.
21. Ak žiak nenapísal domácu úlohu alebo sa nepripravil na vyučovanie, musí to učiteľovi oznámiť na začiatku hodiny s patričným odôvodnením. Ospravedlnenie v priebehu hodiny nebude vyučujúcim akceptovateľné.
22. Po skončení vyučovania si žiaci vyčistia lavice, vyložia stoličky na lavice, bez hluku odídu na chodbu za dozoru vyučujúceho, ktorý bol na poslednej hodine.

## 3. SPRÁVANIE ŽIAKOV POČAS PRESTÁVOK

1. Cez prestávku sa žiaci presunú do učebne podľa rozvrhu, pripravia si pomôcky na ďalšiu vyučovaciu hodinu, správajú sa pokojne a slušne, nepoužívajú vulgarizmy, neohrozujú svoje zdravie ani zdravie svojich spolužiakov a vyučujúcich, umožnia spolužiakom nerušene sa pripravovať na nasledujúcu hodinu, nevyrušujú hlučným a vyzývavým správaním, vyhýbajú sa intímnostiam, nebijú sa, nebehajú po triede, ani po chodbe a neničia školský majetok.
2. Žiakom je zakázané sedieť na schodoch, na podlahe, opierať sa o výhrevné telesá, steny.
3. Žiaci sú povinní slušne sa pozdraviť všetkým zamestnancom školy.
4. Žiakom je zakázané hrať v škole akékoľvek hazardné hry.
5. Školský bufet môžu žiaci navštíviť len počas prestávok, resp. voľných hodín.
6. Po zazvonení na vyučovaciu hodinu žiaci v tichosti čakajú na príchod vyučujúceho. Ak sa vyučujúci nedostaví na vyučovaciu hodinu do 15 minút, prídu žiaci oznámiť túto skutočnosť zástupcom riaditeľa školy.

## 4. SPRÁVANIE SA ŽIAKA MIMO ŠKOLY

1. Každý žiak je aj v čase mimo vyučovania a prázdnin žiakom Strednej odbornej školy obchodu a služieb, Ul. 1. mája 1264, Púchov a správa sa tak, aby nepoškodzoval dobré meno svojej školy.
2. Mimoškolská činnosť žiakov nesmie byť na úkor vyučovania.
3. Každý žiak chráni svoje zdravie a zdravie iných, dbá o bezpečnosť na ulici a dodržiava dopravné predpisy.

## 5. POVINNOSTI TÝŽDENNÍKOV

1. V každej triede vykonávajú týždennícku povinnosť v týždni dvaja žiaci, ktorých určí triedny učiteľ.
2. Cez každú prestávku vetrajú triedy podľa potreby.
3. Týždenníci majú na starosti tabuľu a čistiace prostriedky na tabuľu, ktoré cez každú prestávku dajú do náležitého poriadku.
4. Dozerajú na čistotu podlahy v triede.
5. Po skončení vyučovania odchádzajú týždenníci poslední z triedy. Zistia, v akom poriadku zanechali žiaci triedu, prezrú, či nie je poškodený inventár v triede. Zistené nedostatky hlásia dozor konajúcemu pedagogickému pracovníkovi.
6. Na každej vyučovacej hodine hlásia vyučujúcemu aktuálny stav chýbajúcich, prípadne oneskorených žiakov.

## 6. POVINNOSTI ŽIAKOV VYKONÁVAJÚCICH ČINNOSŤ NA RECEPCII ŠKOLY

1. Žiak vykonávajúci činnosť na recepcii školy príde slušne oblečený – reprezentuje školu.
2. Žiak prichádza na recepciu o 7.25 a odchádza o 14.00 hodine.
3. Návštevy pre riaditeľku školy odprevadí na sekretariát riaditeľky školy. Návštevy u žiakov usmerní tak, že počkajú na recepcii školy a recepčný žiaka privolá (iba mimo vyučovania – cez prestávky).
4. V prípade riešenia udalosti, ktorá nie je v kompetencii recepčného - žiaka, je potrebné obrátiť sa na dozor konajúceho učiteľa, prípadne na zástupcu riaditeľky školy.
5. Žiak na recepcii dostane od dozor konajúceho učiteľa kľúč od vchodu do budovy školy. Podľa stanoveného predpisu tento vchod zamyká a odomyká pod dohľadom dozor konajúceho učiteľa a monitorovacieho systému. O 14:00 hodine kľúč odovzdá dozor konajúcemu učiteľovi alebo zástupcovi riaditeľa školy.

# Článok 4

# ŽIAKOM NIE JE POVOLENÉ

1. počas školského vyučovania a vykonávania praktického vyučovania používanie mobilných telefónov a ďalších prenosných elektronických zariadení, ako sú tablety, inteligentné hodinky a iné malé mini smartfóny, ktoré slúžia na komunikáciu, prehliadanie internetu, používanie aplikácií a na rôzne iné multimediálne aktivity. Zariadenia tohto typu musí mať žiak v škole počas vyučovacej hodiny aj na odbornom výcviku, odbornej praxi vypnuté a odložené mimo školskej lavice, napr. v taške. Za stratu alebo poškodenie takéhoto zariadenia nenesie škola zodpovednosť. Zákaz ich používania neplatí pre žiakov so zdravotným znevýhodnením, ktorí ich potrebujú na komunikáciu. Ostatní žiaci môžu telefóny používať iba v prípade, že im to povolí vyučujúci v rámci vzdelávania na hodine.
2. počas vyučovania (vrátane prestávok) bez povolenia vyučujúceho, pri školských akciách bez povolenia dozor konajúceho pedagogického zamestnanca a aj mimo vyučovania, aj mimo školskej akcie, aj mimo školy, zhotovovať vizuálne a zvukové záznamy, snímať a nahrávať zamestnancov a žiakov školy akoukoľvek audiovizuálnou technikou. Upozorňuje sa, že zhotovovaním vyššie uvedených vizuálnych a zvukových záznamov zamestnancov a žiakov školy, môžu byť porušené ich ľudské práva a ľudská dôstojnosť a ďalej sa upozorňuje sa, že podľa § 3 ods. 7) Zákona o pedagogických zamestnancoch v spojení s § 139 ods. 1 písm. h) Trestného zákona má pedagogický zamestnanec v súvislosti s výkonom pedagogickej činnosti postavenie chránenej osoby a verejného činiteľa.
3. počas vyučovania (vrátane prestávok) fajčiť či iným spôsobom užívať a prechovávať tabakové alebo netabakové výrobky (klasické cigarety, elektronické cigarety, vaporizéry, žuvací tabak, šnupací tabak a pod.) v priestoroch školy a areáli školy, školských zariadeniach a prevádzkach praktického vyučovania, ako aj pri akciách organizovaných školou bez ohľadu na vek a súhlas rodičov v zmysle zákona č. 377/2004 Z. z., §7, ods. 1 písmeno c.
4. prinášať do školy alebo na činnosti organizované školou alkoholické nápoje, drogy a iné zdraviu škodlivé látky, požívať ich v škole alebo pri činnostiach organizovaných školou.
5. prinášať do školy a na školské akcie predmety ohrozujúce život a zdravie ostatných žiakov i zamestnancov školy, t.j. strelné zbrane a akékoľvek iné zbrane. Podľa § 2 ods. 1 písm. a) zákona č. 190/2003 Z. z. o strelných zbraniach a strelive v znení neskorších predpisov sa zbraňou rozumie: „*prenosné zariadenie, ktoré vystreľuje, je konštruované alebo môže byť upravené tak, aby vystreľovalo strelu, a ktorého princípom funkcie je okamžité uvoľnenie energie pri výstrele, za zbraň sa považuje aj jej hlavná časť, tlmič hluku výstrelu, replika zbrane a napodobenina zbrane“*. Podrobný popis strelných zbraní a streliva je uvedený v §§ 3) až 7) cit. zákona č. 190/2003 Z.z. v znení neskorších predpisov. Žiak teda nesmie prinášať do školy strelné zbrane, a to napr. jednovýstrelové a viacvýstrelové palné zbrane, plynové zbrane, narkotizačné zbrane, palné zbrane vyrobené z nekovového materiálu, zbrane, ktoré využívajú elektrické napätie alebo elektrický prúd na zasiahnutie človeka alebo zvieraťa atď. Okrem vyššie uvedených strelných zbraní podrobne špecifikovaných v zákone č. 190/2003 Z. z. v znení neskorších predpisov žiak nesmie prinášať do školy a na školské akcie ani iné zbrane, ako napr. dýky, útočné nože, sekery, kovové meče a šable, kuše a pod.
6. počas vyučovania a prestávok dobíjať mobilné telefóny a batérie notebookov, ktoré nie sú vlastníctvom školy, a používať vlastné elektrické prístroje a zariadenia bez povolenia vedenia školy.
7. manipulovať s audio-vizuálnou technikou umiestnenou v triedach a odborných učebniach (stolový počítač, dataprojektor, premietacie plátno, televízna obrazovka, interaktívna tabuľa, ovládače) a s odborným prístrojovým vybavením odborných učební bez dozoru vyučujúceho, manipulovať s technickým vybavením zabezpečujúcim ochranu budovy a majetku školy, manipulovať s dochádzkovým a stravovacím systémom žiakov, manipulovať s elektrickou rozvodnou skriňou, meniť nastavenia počítačov, počítačovej siete, tlačiarní a nainštalovaných aplikácií v odborných počítačových učebniach.
8. Žiak nesmie falšovať lekárske potvrdenia, podvádzať, klamať, kradnúť.
9. Žiak má zakázané našepkávať, odpisovať, používať nedovolené prostriedky a pomôcky.
10. Žiak má zakázané vykláňať sa z okien, sedieť na parapetných doskách a naháňať sa po chodbách. Opustiť budovu školy cez okná. Pohybovať sa v budove školy na bicykloch, kolobežkách, kolieskových korčuliach, skejtbordoch apod.
11. Žiak nesmie prijímať v škole, na praktickom vyučovaní alebo na akciách organizovaných školou súkromné návštevy (okrem zákonných zástupcov a súrodencov).
12. Žiak má zakázané akýmkoľvek spôsobom ubližovať, ohrozovať na zdraví a šikanovať spolužiakov (fyzicky, psychicky, kyberšikana, vyhrážanie, vydieranie, zosmiešňovanie, strápňovanie atď.), verbálne (ústne a písomne) a neverbálne (pohyby, mimika, gestikulácia) propagovať a podporovať hnutia smerujúce k potláčaniu práv a slobôd občanov podľa § 421 Trestného zákona v znení neskorších predpisov. Vulgárne sa vyjadrovať, robiť neslušné gestá a svojím správaním urážať dôstojnosť iného človeka. Akýkoľvek fyzický kontakt s druhou osobou, úmyselne strkanie a vrážanie do ostatných. Ak sa žiak dopustí úmyselného správania, ktoré ohrozuje bezpečnosť a zdravie iných ľudí, udelí sa mu výchovné opatrenie v závislosti od závažnosti činu, a to v rozsahu zníženia známky zo správania o jeden alebo dva stupne. Pokiaľ ide o mimoriadne závažný čin, žiak môže byť zo štúdia vylúčený. Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy môže použiť ochranné opatrenie, ktorým je okamžité vylúčenie žiaka z výchovy a vzdelávania.

#

# Článok 5

# HODNOTENIE A KLASIFIKÁCIA ŽIAKOV

1. Hodnotenie žiaka sa v rámci vzdelávania vykonáva podľa úrovne dosiahnutých výsledkov klasifikáciou [[4]](#footnote-4)). Prospech žiaka v jednotlivých vyučovacích predmetoch sa klasifikuje týmito stupňami: 1 – výborný, 2 – chválitebný, 3 – dobrý, 4 – dostatočný a 5 –nedostatočný.[[5]](#footnote-5))
2. Riaditeľka oznámi v deň začiatku príslušného školského roka, ktoré predmety sa klasifikujú a ktoré sa neklasifikujú[[6]](#footnote-6)) v súlade so školským vzdelávacím programom. V predmetoch, ktoré sa neklasifikujú, sa v katalógovom liste žiaka a na vysvedčení žiaka uvedie „absolvoval/absolvovala“ alebo „neabsolvoval/neabsolvovala“ v súlade so školským vzdelávacím programom.
3. Zákonných zástupcov žiaka informuje priebežne o prospechu a správaní žiaka triedny učiteľ, učitelia jednotlivých predmetov alebo majster odbornej výchovy. V prípade výrazného zhoršenia prospechu alebo správania informuje zákonných zástupcov žiaka riaditeľka písomne.
4. Súčasťou výchovno-vzdelávacieho procesu na strednej škole je systematické hodnotenie žiaka. Predmetom hodnotenia je úroveň dosiahnutých vedomostí a zručností podľa platných učebných osnov a vzdelávacích štandardov.[[7]](#footnote-7)) Hodnotenie a klasifikácia preukázaného výkonu žiaka v príslušnom predmete nemôžu byť znížené na základe správania žiaka.
5. Hodnotenie žiakov ako nevyhnutná súčasť výchovno-vzdelávacieho procesu má motivačnú, informatívnu, komparatívnu a korekčnú funkciu.
6. Žiak má právo vedieť, čo sa bude hodnotiť a akým spôsobom, dozvedieť sa výsledok každého hodnotenia, na objektívne hodnotenie.
7. Vo výchovno-vzdelávacom procese sa vykonáva priebežná a súhrnná klasifikácia žiaka. Priebežná klasifikácia sa uplatňuje pri hodnotení čiastkových výsledkov a prejavov žiaka. Súhrnná klasifikácia sa vykonáva na konci každého polroka.
8. Pri hodnotení sa uplatňuje primeraná náročnosť a pedagogický takt voči žiakovi, jeho výkony sa hodnotia komplexne, berie sa do úvahy vynaložené úsilie žiaka a v plnej miere sa rešpektujú jeho ľudské práva. Hodnotenie je motivačný a výchovný prostriedok, ako aj prostriedok pozitívneho podporovania zdravého sebavedomia žiaka.
9. Pri hodnotení a klasifikácii žiakov so zdravotným znevýhodnením je potrebné zohľadňovať zdravotné postihnutie týchto žiakov a vychádzať zo záverov a odporúčaní k hodnoteniu a klasifikácii školských poradenských zariadení.
10. V záujme poskytnutia objektívnej spätnej väzby a poukázania na rozvojové možnosti žiaka v danej oblasti učiteľ pri písomných prácach môže pri klasifikácií známkou uviesť slovný komentár, v ktorom vysvetlí nedostatky a zdôrazní pozitíva písomnej práce.
11. Pri ústnom skúšaní je žiak klasifikovaný známkou. Hodnotenie písomnej práce je vyjadrené známkou.
12. Podkladom pre súhrnnú klasifikáciu predmetu sú známky z ústnych odpovedí, známky z písomných prác, posúdenie faktorov a prejavov žiaka, ktoré majú vplyv na jeho školský výkon.
13. Pri klasifikácii výsledkov v odborných vyučovacích predmetoch v rámci teoretického vyučovania[[8]](#footnote-8)) sa v súlade s požiadavkami výkonových štandardov, obsahových štandardov, učebných osnov stanovených v školských vzdelávacích programoch hodnotí: celistvosť, presnosť a trvácnosť osvojenia požadovaných poznatkov, faktov, pojmov, definícií, zákonitostí a vzťahov a schopnosť vyjadriť ich, kvalita a rozsah získaných zručností vykonávať požadované intelektuálne a motorické činnosti, schopnosť uplatňovať osvojené poznatky a zručnosti pri riešení teoretických a praktických úloh, pri výklade a hodnotení spoločenských a prírodných javov a zákonitostí, schopnosť využívať a zovšeobecňovať skúsenosti a poznatky získané pri praktických činnostiach, kvalita myslenia, predovšetkým jeho logickosť, samostatnosť a tvorivosť, aktivita v prístupe k činnostiam, záujem o ne a vzťah k nim, dodržiavanie stanovených termínov, presnosť, výstižnosť a odborná a jazyková správnosť ústneho, písomného a grafického prejavu, kvalita výsledkov činnosti, osvojenie účinných metód samostatného štúdia.
14. Výsledný stupeň prospechu žiaka vo vyučovacom predmete určí vyučujúci. V predmete, v ktorom vyučuje viac učiteľov, určia výsledný stupeň za klasifikačné obdobie príslušní učitelia po vzájomnej dohode.
15. Pri určovaní stupňa prospechu v jednotlivých predmetoch na konci klasifikačného obdobia sa hodnotí kvalita práce a učebné výsledky, ktoré žiak dosiahol počas celého klasifikačného obdobia. Pritom sa prihliada na systematickosť v práci žiaka, na jeho prejavované osobné a sociálne kompetencie, ako je zodpovednosť, snaha, iniciatíva, ochota a schopnosť spolupracovať, a to počas celého klasifikačného obdobia. Stupeň prospechu sa neurčuje na základe priemeru známok získaných v danom klasifikačnom období, prihliada sa k dôležitosti a váhe jednotlivých známok.
16. Predmety praktického vyučovania majú charakter praktickej činnosti. Praktické vyučovanie sa vykonáva v týchto hlavných formách: odborný výcvik, odborná prax, praktické cvičenie.[[9]](#footnote-9)) Pri klasifikácii výsledkov v odborných vyučovacích predmetoch s prevahou praktického zamerania sa v súlade s požiadavkami výkonových štandardov, obsahových štandardov, učebných osnov stanovených v školských vzdelávacích programoch hodnotí: vzťah k práci a k praktickým činnostiam, osvojenie praktických zručností a návykov, zvládnutie účelných spôsobov práce, schopnosť spolupracovať pri riešení úloh, využitie získaných teoretických vedomostí v praktických činnostiach, aktivita, samostatnosť, tvorivosť, iniciatíva v praktických činnostiach, talent, kvalita výsledkov činností, organizácia vlastnej práce a pracoviska, udržiavanie poriadku na pracovisku, dodržiavanie predpisov o bezpečnosti a ochrane zdravia pri práci, ochrane pred požiarom a starostlivosť o životné prostredie, dodržiavanie stanovených termínov, hospodárne využívanie surovín, materiálov, energie, prekonávanie prekážok v práci, obsluha a údržba výrobných alebo laboratórnych zariadení a pomôcok, nástrojov, náradia a meradiel.
17. Výchovno-vzdelávacie výsledky v odborných vyučovacích predmetoch v rámci praktického vyučovania sa klasifikujú podľa kritérií uvedených v odseku 16 v primeranom rozsahu pre príslušný ročník štúdia.
18. Ak má plnoletý žiak alebo zákonný zástupca neplnoletého žiaka pochybnosti o správnosti klasifikácie v jednotlivých predmetoch prvého a druhého polroka a do troch pracovných dní odo dňa získania výpisu klasifikácie prospechu a správania žiaka za prvý polrok alebo do troch pracovných dní odo dňa vydania vysvedčenia požiada riaditeľku školy o preskúšanie komisionálnou skúškou.[[10]](#footnote-10))
19. Ak nie je možné žiaka vyskúšať a klasifikovať v prvom polroku[[11]](#footnote-11)) alebo v druhom polroku[[12]](#footnote-12)) v riadnom termíne z predmetu, ktorý sa vyučuje aj v druhom polroku žiak sa klasifikuje na základe výsledkov skúšky v náhradnom termíne.
20. Žiak, ktorého prospech najviac z dvoch povinných vyučovacích predmetov na konci druhého polroka je nedostatočný,[[13]](#footnote-13)) sa klasifikuje na základe výsledkov opravnej skúšky.
21. Žiak, ktorý bez závažných dôvodov nepríde na komisionálnu skúšku a neospravedlní sa sám alebo prostredníctvom svojho zákonného zástupcu najneskôr v deň konania skúšky okrem skúšky opravnej sa klasifikuje z vyučovacieho predmetu, z ktorého mal vykonať komisionálnu skúšku stupňom prospechu nedostatočný.
22. O povolení vykonať komisionálnu skúšku rozhodne riaditeľka školy. Prítomnosť zákonného zástupcu žiaka na jeho komisionálnom preskúšaní povoľuje riaditeľka školy.
23. Výsledok komisionálnej skúšky, ktorý vyhlási predseda komisie verejne v deň konania skúšky, je pre klasifikáciu žiaka konečný.
24. Žiakovi, ktorý neprospel a nezložil úspešne komisionálnu skúšku z predmetu, prípadne ak neprospel z viac ako z dvoch predmetov, môže riaditeľka školy na jeho žiadosť (resp. žiadosť zákonného zástupcu) povoliť opakovanie ročníka. Opakovanie toho istého ročníka môže riaditeľka školy povoliť len raz. Počas štúdia môže žiak opakovať najviac dva ročníky. Ak sa žiakovi nepovolí opakovať ročník, prestáva byť žiakom školy, čo riaditeľka školy písomne oznámi zákonnému zástupcovi.

#

# Článok 6

# HODNOTENIE A KLASIFIKÁCIA SPRÁVANIA

1. Klasifikáciu správania žiaka navrhuje triedny učiteľ po prerokovaní s učiteľmi a schvaľuje riaditeľ po prerokovaní v pedagogickej rade. Pri hodnotení a klasifikácii správania žiaka sa zohľadňuje plnenie ustanovení školského poriadku a ďalších vnútorných predpisov školy a dodržiavanie stanovených pravidiel správania, ľudských práv a práv dieťaťa, dodržiavanie mravných zásad správania sa v škole a na verejnosti počas aktivít súvisiacich so štúdiom na strednej škole. Pri klasifikácii správania sa v jednotlivých prípadoch prihliada na zdravotný stav žiaka.
2. Správanie žiaka sa klasifikuje podľa nasledovných kritérií:

Stupňom 1 – veľmi dobré sa žiak klasifikuje, ak dodržiava ustanovenia školského poriadku a ďalších vnútorných predpisov školy a riadi sa nimi. Dodržiava morálne zásady a pravidlá spolunažívania v kolektíve a vo vzťahu k učiteľom. Ojedinele sa môže dopustiť menej závažných previnení.

Stupňom 2 – uspokojivé sa žiak klasifikuje, ak sa dopustí závažnejšieho priestupku alebo sa opakovane dopúšťa menej závažných priestupkov voči ustanoveniu školského poriadku školy, najmä za neospravedlnenú absenciu – **menej ako 16 hodín**, opakované neskoré príchody na vyučovanie a svojvoľné odchody z vyučovania, fajčenie v priestoroch a areálu školy, vulgárne vyjadrovanie, nevhodné správanie, ak správanie nie je v súlade s morálnymi zásadami a pravidlami spolunažívania vzhľadom k spolužiakom a pedagogickým zamestnancom.

Stupňom 3 – menej uspokojivé sa žiak klasifikuje, ak sa dopustí závažného priestupku voči školskému poriadku a voči ďalším vnútorným predpisom školy alebo sa aj po udelení druhého stupňa klasifikácie správania dopúšťa závažnejších priestupkov voči morálnym zásadám a pravidlám spolunažívania, porušuje ľudské práva spolužiakov, pedagogických zamestnancov alebo ďalších osôb, ako aj za vysokú neospravedlnenú absenciu **16 až 33** neospravedlnených hodín, hrubé správanie, krádež, podvod, falšovanie, šikanovanie, vydieranie, vandalizmus, prejavy rasovej neznášanlivosti, opakované fajčenie v priestoroch školy, požívanie alkoholických nápojov a iných omamných prostriedkov, poškodzovanie dobrého mena na verejnosti.

Stupňom 4 – neuspokojivé sa žiak klasifikuje za mimoriadne vysokú neospravedlnenú absenciu **nad 33** neospravedlnených hodín, zvlášť závažné priestupky a opakujúce sa priestupky závažného charakteru, na ktoré bol žiak upozornený, prípadne už hodnotený zníženou známkou zo správania 3. stupňa, výrazne porušuje ľudské práva spolužiakov, pedagogických zamestnancov alebo ďalších osôb. Dopustí sa závažných previnení, ktorými vážne ohrozuje výchovu ostatných žiakov a zámerne narúša činnosť žiackeho kolektívu. Znížená známka zo správania 4. stupňa spravidla znamená vylúčenie žiaka zo štúdia.

1. Klasifikácia správania žiaka sa zaznamenáva do katalógového listu žiaka.
2. Žiak nadstavbového, pomaturitného a vyššieho odborného štúdia sa v súlade s osobitným predpisom[[14]](#footnote-14)) neklasifikuje zo správania.

# Článok 7

# VÝCHOVNÉ OPATRENIA

1. Za vzorné správanie, vzorné plnenie povinností, mimoriadny prejav aktivity a iniciatívy, dlhodobú svedomitú prácu, výrazne prosociálne správanie, ktoré pozitívne ovplyvňuje sociálnu klímu v triede a v škole a záslužný alebo statočný čin, možno žiakovi udeliť pochvalu alebo iné ocenenie.[[15]](#footnote-15)) Pochvalu alebo iné ocenenie udeľuje žiakovi triedny učiteľ, majster odbornej výchovy, vedúci strediska praktického vyučovania alebo riaditeľ.[[16]](#footnote-16)) V osobitne odôvodnených prípadoch, najmä ak ide o mimoriadne záslužný alebo statočný čin, môže žiakovi udeliť pochvalu alebo iné ocenenie zástupca zriaďovateľa strednej školy, zástupca štátnej správy v školstve alebo minister školstva, vedy, výskumu a mládeže Slovenskej republiky. Návrhy na udelenie pochvaly alebo iného ocenenia sa prerokujú v pedagogickej rade. Pochvala alebo iné ocenenie sa udeľuje spravidla na zhromaždení triedy alebo školy.
2. Na posilnenie disciplíny, za menej závažné, závažnejšie alebo opakované previnenia voči školskému poriadku, zásadám spolunažívania, ľudským právam, mravným normám spoločnosti alebo ak žiak narúša činnosť kolektívu, možno žiakovi uložiť napomenutie alebo pokarhanie[[17]](#footnote-17)) nasledovne:
	* 1. napomenutie od triedneho učiteľa,
		2. napomenutie od majstra odbornej výchovy,
		3. pokarhanie od triedneho učiteľa,
		4. pokarhanie od majstra odbornej výchovy,
		5. pokarhanie od riaditeľa.
3. Žiakovi možno uložiť za závažné alebo opakované previnenia voči školskému poriadku, zásadám spolunažívania, ľudským právam alebo mravným normám spoločnosti
	* 1. podmienečné vylúčenie,
		2. vylúčenie.
4. Opatrenie vo výchove podľa odseku 3 možno uložiť žiakovi strednej školy len vtedy, ak skončil plnenie povinnej školskej dochádzky[[18]](#footnote-18)).
5. Žiakovi je možné uložiť opatrenia vo výchove podľa odsekov 2 a 3 po prerokovaní v pedagogickej rade do dvoch mesiacov odo dňa, keď sa o previnení žiaka dozvedel pedagogický zamestnanec školy, najneskôr však do jedného roka odo dňa, keď sa žiak previnenia dopustil. Za jedno previnenie sa ukladá len jedno opatrenie vo výchove.
6. Pred uložením opatrenia vo výchove podľa odsekov 2 a 3 treba previnenie žiaka objektívne prešetriť. Podľa potreby, najmä pri posudzovaní závažného alebo opakovaného previnenia, sa na jeho prerokovanie za účasti žiaka prizve zákonný zástupca žiaka.
7. Uloženie opatrenia vo výchove podľa odseku 2 a odseku 3 písmeno a) sa oznamuje žiakovi spravidla pred kolektívom triedy alebo školy.
8. V rozhodnutí o uložení opatrenia vo výchove[[19]](#footnote-19)) podľa odseku 3 písm. a) určí riaditeľka skúšobnú lehotu, a to najdlhšie na jeden rok. Ak sa podmienečne vylúčený žiak v skúšobnej lehote osvedčil, riaditeľka upustí od vylúčenia. Ak sa žiak v tejto lehote dopustí ďalšieho závažného previnenia, riaditeľka uloží žiakovi opatrenie vo výchove podľa odseku 3 písm. b).
9. Na rozhodovanie riaditeľky podľa odseku 2 písm. g) a podľa odseku 3 písm. a) sa nevzťahuje všeobecne záväzný právny predpis o správnom konaní.[[20]](#footnote-20))
10. Opatrenie vo výchove sa zaznamenáva do osobného spisu žiaka.[[21]](#footnote-21)) Opatrenie vo výchove udelené, resp. uložené neplnoletému žiakovi oznamuje riaditeľ zákonnému zástupcovi žiaka písomne.

# Článok 8

# PRÁVA A POVINNOSTI ZÁKONNÉHO ZÁSTUPCU ALEBO ZÁSTUPCU ZARIADENIA, PLNOLETÉHO ŽIAKA

1. Zákonný zástupca žiaka alebo zástupca zariadenia má právo:

1. žiadať, aby sa v rámci výchovy a vzdelávania v škole alebo v školskom zariadení poskytovali žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského vzdelávacieho programu pre zvolený odbor,
2. oboznámiť sa s výchovno-vzdelávacím programom školy alebo školského zariadenia a školským poriadkom, byť informovaný o výchovno-vzdelávacích výsledkoch svojho dieťaťa,
3. na poskytnutie poradenských služieb vo výchove a vzdelávaní svojho dieťaťa,
4. zúčastňovať sa výchovy a vzdelávania po predchádzajúcom súhlase riaditeľky školy, vyjadrovať sa k výchovno-vzdelávaciemu programu školy prostredníctvom orgánov školskej samosprávy,
5. byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.

**2. Zákonný zástupca dieťaťa alebo žiaka alebo zástupca zariadenia je povinný:**

1. vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
2. dodržiavať podmienky výchovno-vzdelávacieho procesu svojho dieťaťa určené školským poriadkom,
3. dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
4. informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
5. nahradiť škodu, ktorú žiak úmyselne zavinil,
6. dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania,
7. dôvody neprítomnosti žiaka na výchove a vzdelávaní doložiť dokladmi v súlade so školským poriadkom,
8. ak sa žiak nemôže zúčastniť na výchove a vzdelávaní v škole alebo v školskom zariadení, jeho zákonný zástupca alebo zástupca zariadenia je povinný oznámiť škole a školskému zariadeniu bez zbytočného odkladu absenciu žiaka na teoretickom vyučovaní najneskôr do dvoch dní a v prípade absencie na praktickom vyučovaní najneskôr v deň praxe. Za dôvod ospravedlniteľnej neprítomnosti dieťaťa alebo žiaka sa uznáva najmä choroba, úraz, alergická reakcia, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť alebo žiaka na súťažiach,
9. ak neprítomnosť žiaka z dôvodu ochorenia trvá najviac 5 po sebe nasledujúcich vyučovacích dní a súhrnne počas kalendárneho mesiaca najviac dvojnásobok týždenného počtu vyučovacích hodín určených v príslušnom učebnom pláne školského vzdelávacieho programu (<2x33=66 hodín, končiace ročníky 60 hodín) a súhrne počas dvoch po sebe nasledujúcich kalendárnych mesiacov menej ako trojnásobok týždenného počtu vyučovacích hodín(<3x33=99hodín, končiace ročníky 90hodín) neprítomnosť sa ospravedlňuje bez predloženia potvrdenia od lekára.[[22]](#footnote-22)
10. neospravedlnená neúčasť žiaka na vyučovaní trvajúca viac ako 15 vyučovacích hodín v mesiaci sa považuje za zanedbanie povinnej školskej dochádzky. Škola oznámi túto skutočnosť v zmysle ustanovenia § 5 ods. 11 Zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov, príslušnému orgánu štátnej správy.

#

# Článok 9

# ZÁVEREČNÉ USTANOVENIA

1. Žiak je povinný na začiatku štúdia nahlásiť adresu svojho bydliska triednemu učiteľovi, ktorému tiež ihneď oznámi jeho prípadnú zmenu, rodné číslo, číslo občianskeho preukazu.
2. Žiak môže vystúpiť zo školy len na základe písomnej žiadosti podanej riaditeľke školy. Ak žiak ešte nedosiahol plnoletosť, žiadosť podajú jeho rodičia.
3. Kde sa v tomto školskom poriadku hovorí o rodičoch, myslia sa tým aj iní zákonní zástupcovia žiaka.
4. Súčasťou školského poriadku je vnútorná Smernica pre praktické vyučovanie Strednej odbornej školy obchodu a služieb, Ul. 1. mája 1264, Púchov (príloha č.1), Stanovy Študentskej rady pri Strednej odbornej škole obchodu a služieb, Ul. 1.mája 1264, Púchov (príloha č.2), Prevencia a riešenie šikanovania detí a žiakov v školách a v školských zariadeniach (Príloha č. 3), Štandardy dodržiavania zákazu segregácie vo výchove a vzdelávaní (Príloha č. 4).
5. Zmeny a doplnky školského poriadku schvaľuje pedagogická rada, Rada školy a pripomienkuje Študentská rada školy.
6. Školský poriadok nadobúda účinnosť dňom podpisu.
7. Školský poriadok je zverejnený na stránke školy a s jeho znením sú oboznámení všetci žiaci školy prostredníctvom triedneho učiteľa.
8. Týmto školským poriadkom sa ruší vnútorný školský a vyučovací poriadok zo dňa 01.09. 2024.

Ak tieto ustanovenia žiak poruší, hodnotí sa to ako porušenie školského poriadku.

V Púchove 1. septembra 2025

Mgr. Miriam Kremeňová, v. r.

riaditeľka školy

# Príloha č. 1

# VNÚTORNÁ SMERNICA pre praktické vyučovanie SOŠ obchodu a služieb Púchov

 Na základe potreby zvyšovania úrovne praktického vyučovania a dodržiavania hygienických a bezpečnostných predpisov na pracoviskách praktického vyučovania sa vydáva nasledovná smernica.

**PRACOVNÉ OBLEČENIE:**

**Odbor kuchár, kuchárka Odbor cukrár, cukrárka**

***Dievčatá a chlapci: Dievčatá a chlapci:***

biely rondon biely rondon

biele bavlnené tričko biele bavlnené tričko

biele, (pepito) nohavice biele, (pepito) nohavice

protišmyková zdravotná obuv protišmyková zdravotná obuv

biela čapica (chlapci), sieťka (dievčatá) biela čapica (chlapci), sieťka (dievčatá)

biela zástera biela zástera

biele ponožky biele ponožky

+ pracovné pomôcky

(utierka, nôž na zeleninu, nôž na mäso, ocieľka na nôž)

**Odbor čašník, servírka**

***Dievčatá: Chlapci:***

biela blúzka biela košeľa

čierna sukňa čierne nohavice

čierna vesta čierna vesta

zdravotné topánky- čierne poltopánky čierne poltopánky

biely plášť s dlhým rukávom príručník 2 ks

príručník 2 ks čierne ponožky

pančuchy telovej farby biely plášť s dlhým rukávom

čierna zástera čierna zástera

 motýlik

+ pracovné pomôcky + pracovné pomôcky

(čašnícky otvárač, zápalky, ceruzka, poznámkový blok, vreckovka (látková a aj jednorazová)

**Odbor kaderník, kaderníčka**

farebná polokošeľa

čierne nohavice

biele ponožky

zdravotná obuv biela

pracovná zástera

+ pracovné pomôcky - kadernícky set

**Odbor hostinský, hostinská, pracovník v gastronómii, pracovníčka v gastronómii**

**OBSLUHA**

***Dievčatá: Chlapci:***

biela blúzka biela košeľa

čierna sukňa čierne nohavice

čierna vesta čierna vesta

zdravotné topánky- čierne poltopánky čierne poltopánky

biely plášť s dlhým rukávom príručník 2 ks

príručník 2 ks čierne ponožky

pančuchy telovej farby biely plášť s dlhým rukávom

čierna zástera čierna zástera

viazanka alebo motýlik viazanka alebo motýlik

+ pracovné pomôcky + pracovné pomôcky

(čašnícky otvárač, zápalky, ceruzka, poznámkový blok, vreckovka (látková a aj jednorazová)

**KUCHYŇA**

***Dievčatá a chlapci:***

biely rondon

biele bavlnené tričko

biele, (pepito) nohavice

protišmyková zdravotná obuv

biela čapica (chlapci), sieťka (dievčatá)

biela zástera

biele ponožky

+ pracovné pomôcky

(utierka, nôž na zeleninu, ocieľka na nôž)

**Odbor hotelová akadémia**

**OBSLUHA**

***Dievčatá: Chlapci:***

biela blúzka biela košeľa

čierna sukňa čierne nohavice

čierna vesta čierna vesta

zdravotné topánky- čierne poltopánky čierne poltopánky

biely plášť s dlhým rukávom príručník 2 ks

príručník 2 ks čierne ponožky

pančuchy telovej farby biely plášť s dlhým rukávom

čierna zástera čierna zástera

viazanka a motýlik viazanka a motýlik

+ pracovné pomôcky + pracovné pomôcky

(čašnícky otvárač, zápalky, ceruzka, poznámkový blok, vreckovka (látková a aj jednorazová)

**KUCHYŇA**

***Dievčatá a chlapci:***

biely rondon

biele bavlnené tričko biela zástera

biele, (pepito) nohavice biele ponožky

biela čapica (chlapci), sieťka (dievčatá) + pracovné pomôcky

protišmyková zdravotná obuv (utierka, nôž na zeleninu, ocieľka na nôž)

**Odbor kozmetik, kozmetik-vizážista, kozmetička-vizážistka**

biele bavlnené tričko

biele nohavice

biele ponožky

zdravotná obuv biela

+ pracovné pomôcky - kozmetický kufrík

**Odbor obchodný pracovník, obchodná pracovníčka**

***Dievčatá: Chlapci:***

farebná polokošeľa farebná polokošeľa

čierne nohavice čierne nohavice

zdravotná obuv zdravotná obuv

biely plášť s dlhým rukávom biely plášť s dlhým rukávom

***Používanie pracovného oblečenia je záväzné pre všetkých žiakov.***

***Žiaci musia mať zdravotný preukaz platný prvým dňom nástupu na praktické vyučovanie.***

DODRŽIAVANIE BEZPEČNOSTNÝCH, HYGIENICKÝCH

A PREVÁDZKOVÝCH PREDPISOV

 Žiaci sú povinní dodržiavať bezpečnostné, hygienické a prevádzkové predpisy pri práci na praktickom vyučovaní, plniť príkazy majstrov odborného výcviku, inštruktorov alebo učiteľov odborných predmetov a to najmä:

* dodržiavať bezpečnostné a hygienické predpisy pri práci podľa príslušných odborov,
* dodržiavať predpísanú úpravu vlasov (umyté, ostrihané, upravené),
* ostrihané a nenalakované nechty, dĺžka nad pokožku prsta maximálne 3 mm
* používať striedmy, nenápadný makeup
* nepovoľuje sa na praktickom vyučovaní nosiť výstredné náramky, náhrdelníky, piercing, a u chlapcov náušnice,
* ak má žiak tetovanie na viditeľnom mieste, musí byť prekryté odevom, príp. rukavicami
* vždy nosiť predpísané pracovné oblečenie (čisté a vyžehlené, pravidelne menené), pracovné oblečenie si meniť pravidelne alebo podľa potreby (minimálne 2 x do týždňa), v rámci pracovného oblečenia sa nesmú nosiť elastické nohavice ani rifle,
* nemanipulovať so strojovým a elektrickým zariadením, pokiaľ nebola vykonaná inštruktáž majstrom odborného výcviku, učiteľom odborných predmetov alebo inštruktorom,
* neprinášať na odborný výcvik také predmety, ktoré žiaci nepotrebujú pri praktickom vyučovaní, najmä cenné veci (väčšiu sumu peňazí, šperky, tablet, notebook ...). Za stratu alebo poškodenie týchto vecí nenesie škola zodpovednosť.
* mobilný telefón musí mať žiak počas praktického vyučovania vypnutý a odložený v priestoroch určených na tento účel podľa nariadenia majstra odborného výcviku, učiteľa odborných predmetov alebo inštruktora,
* z pracoviska nesmú žiaci brať predmety, materiál, potraviny a tovar, ktoré nie sú jeho osobným vlastníctvom,
* nepožívať alkoholické nápoje a iné omamné látky,
* ak žiak na praktickom vyučovaní spôsobí úmyselnú škodu, môže byť požadovaná náhrada,
* krádež na pracovisku sa trestá v zmysle školského a vyučovacieho poriadku,
* zakazuje sa fajčiť na pracoviskách praktického vyučovania,
* žiak nesmie opustiť pracovisko tam, kde prebieha odborný výcvik bez dovolenia príslušného MOV,
* počas školského roka môže byť žiak preraďovaný na praktické vyučovanie na všetky pracoviská SOŠ obchodu a služieb Púchov a k zmluvným partnerom školy.

KLASIFIKÁCIA

Ako dôvod neklasifikovania žiaka z odborného výcviku je neabsolvovanie fondu predpísaných hodín odborného výcviku. Žiak nesplnil podmienky klasifikácie, ak za školský rok z odborného výcviku vymeškal nasledovný počet hodín (ospravedlnených i neospravedlnených spolu):

**Učebné odbory**

**I. ročník** viac ako 30 hodín za školský rok

**II. ročník** viac ako 35 hodín za školský rok

**III. ročník** viac ako 35 hodín za školský rok

**Študijný odbor obchodný pracovník**

**I. ročník** viac ako 30 hodín za školský rok

**II. ročník** viac ako 30 hodín za školský rok

**III. ročník** viac ako 35 hodín za školský rok

**IV. ročník** viac ako 35 hodín za školský rok

**Študijný odbor kozmetik – vizážista a kozmetik**

**I. ročník** viac ako 12 hodín za školský rok

**II. ročník** viac ako 28 hodín za školský rok

**III. ročník** viac ako 28 hodín za školský rok

**IV. ročník** viac ako 28 hodín za školský rok

**Študijný odbor hotelová akadémia**

**I. ročník** viac ako 12 hodín za školský rok

**II. ročník** viac ako 28 hodín za školský rok

**III. ročník** viac ako 24 hodín za školský rok

**IV. ročník** viac ako 28 hodín za školský rok

Pri nahrádzaní chýbajúcich hodín platí zásada, že hodiny, ktoré žiak neodpracoval počas praktického vyučovania na OV je povinný si ich nahradiť počas svojho osobného voľna, počas sobôt, sviatkov a školských prázdnin a to do ukončenia klasifikácie polroka, v ktorom nad limit vznikol. Z vážnych dôvodov môže na písomnú žiadosť žiaka vedenie školy termín nahrádzania predĺžiť.

Neklasifikovaný žiak je povinný chýbajúce hodiny nahradiť počas školského roka pred absolvovaním komisionálnej skúšky v predpísanom rozsahu a spôsobom určeným v rozhodnutí riaditeľky školy. Pokiaľ žiak nesplní podmienky klasifikácie z odborného výcviku na komisionálnej skúške, bude hodnotený známkou **NEDOSTATOČNÝ.**

**Učebné odbory**

1. Škola podľa ŠkVP zabezpečuje odborný výcvik pre nasledovné učebné odbory:
2. cukrár, cukrárka
3. kaderník, kaderníčka
4. čašník, servírka
5. kuchár, kuchárka
6. hostinský, hostinská
7. pracovní v gastronómii, pracovníčka v gastronómii
8. Praktické vyučovanie v trojročných učebných odboroch má formu odborného výcviku.
9. Odborný výcvik v prvom ročníku trvá najviac šesť vyučovacích hodín, v druhom a  treťom ročníku (podľa ŠkVP) trvá najviac sedem vyučovacích hodín v jednom dni.
10. Vyučovacia hodina na odbornom výcviku trvá 60 minút
11. Škola v zmysle ustanovení ŠkVP, zabezpečuje pre žiakov odborný výcvik v rozsahu minimálne 1520 vyučovacích hodín v priebehu trojročného štúdia a to minimálne:
12. v 1. ročníku 495 vyučovacích hodín
13. v 2. ročníku 577,5 vyučovacích hodín
14. v 3. ročníku 525 vyučovacích hodín

6. Absolvovanie uvedeného minimálneho počtu hodín je podmienkou, ktorú musí žiak splniť, aby mohol v treťom ročníku vykonať záverečnú praktickú skúšku.

 **Študijné odbory**

1. Škola podľa ŠkVP zabezpečuje odborný výcvik pre nasledovné študijné odbory:

1. kozmetik
2. kozmetik-vizážista, kozmetička-vizážistka
3. obchodný pracovník, obchodná pracovníčka
4. hotelová akadémia

2. Praktické vyučovanie v študijných odboroch má formu odborného výcviku.

3. Odborný výcvik v prvom ročníku trvá najviac 6 vyučovacích hodín.

Kozmetik a kozmetik – vizážista v druhom, treťom a štvrtom ročníku 7 hodín (podľa ŠkVP).

Obchodný pracovník druhom ročníku 6 hodín, treťom a štvrtom ročníku (podľa ŠkVP) trvá najviac 7 vyučovacích hodín v jednom dni.

Hotelová akadémia v druhom ročníku 7 vyučovacích hodín, v treťom ročníku 6 hodín, vo štvrtom ročníku (podľa ŠkVP) trvá najviac 7 vyučovacích hodín v jednom dni.

4. Vyučovacia hodina na odbornom výcviku trvá 60 minút

5. Škola v zmysle ustanovení ŠkVP, zabezpečuje pre žiakov odborný výcvik v rozsahu minimálne 1400 vyučovacích hodín v priebehu štvorročného štúdia a to minimálne:

**Odbor obchodný pracovník, obchodná pracovníčka**

1. v 1. ročníku 495 vyučovacích hodín
2. v 2. ročníku 495 vyučovacích hodín
3. v 3. ročníku 577,5 vyučovacích hodín
4. v 4. ročníku 525 vyučovacích hodín

**Odbor kozmetik, kozmetik-vizážista, kozmetička-vizážistka**

1. v 1. ročníku 198 vyučovacích hodín
2. v 2. ročníku 462 vyučovacích hodín
3. v 3. ročníku 462 vyučovacích hodín
4. v 4. ročníku 420 vyučovacích hodín

**Odbor hotelová akadémia**

1. v 1. ročníku 198 vyučovacích hodín
2. v 2. ročníku 462 vyučovacích hodín
3. v 3. ročníku 396 vyučovacích hodín
4. v 4. ročníku 462 vyučovacích hodín

Absolvovanie minimálneho počtu hodín t.j. 1400 je podmienkou, ktorú musí žiak splniť, aby mohol vykonať praktickú maturitnú skúšku.

**NAHRÁDZANIE VYMEŠKANÝCH HODÍN NA OBORNOM VÝCVIKU**

Absolvovanie hodín odborného výcviku uvedených vyššie je podmienkou, ktorú musí žiak splniť počas štúdia v danom odbore, aby mohol vykonať praktickú maturitnú skúšku, praktickú záverečnú skúšku, resp. získať výučný list.

V prípade, že žiak počas štúdia nemohol odôvodnene absolvovať stanovené počty hodín odborného výcviku, chýbajúce hodiny si nahradí na pracovisku, kde mal vykonávať odborný výcvik. O možnosť nahradenia chýbajúcich hodín je žiak povinný požiadať príslušného majstra odborného výcviku a nahradiť ich do ukončenia klasifikácie v príslušnom polroku.

**Náhradný odborný výcvik sa zabezpečuje na:**

1. pracoviskách odborného výcviku zriadených školou,
2. zmluvne dohodnutých pracoviskách iných právnických a fyzických osôb.

**Vymeškané hodiny odborného výcviku sa nahrádzajú:**

1. v čase osobného voľna počas školského roka (aj sobota a nedeľa),
2. v čase školských prázdnin.

SPOLOČENSKÉ SPRÁVANIE NA PRACOVISKU

Dodržiavanie pravidiel spoločenského správania je jedna zo základných podmienok úspešného vykonávania profesie v službách a obchode. Žiak je povinný dodržiavať zásady spoločenského správania v styku s hosťom, pedagogickým a nepedagogickým pracovníkom, ale i spolužiakom.

**Okrem týchto zásad je žiak povinný:**

* oslovovať pedagogických pracovníkov a pracovníkov zariadenia podľa ich pracovného zaradenia a funkcie, v hovorovom styku používať oslovenie pán, pani a zásadne vykať,
* nepoužívať vulgárne výrazy,
* nepozývať si na pracovisko návštevy (kamarátov a pod.),
* na pracoviskách praktického vyučovania je žiak povinný zdvorilo zdraviť pedagogických pracovníkov, pracovníkov zariadenia a zákazníkov,
* na pracovisko prichádzať 15 minút pred začatím praktického vyučovania podľa pokynov majstra odborného výcviku, učiteľa odborných predmetov alebo inštruktora, dodržiavať pracovnú dobu,
* odchod z pracoviska je povolený len so súhlasom majstra odborného výcviku, učiteľa odborných predmetov alebo inštruktora,
* ak sa neplnoletý žiak nemôže zúčastniť na praktickom vyučovaní pre dôvody vopred známe, požiada zákonný zástupca žiaka majstra odborného výcviku, učiteľa odborných predmetov alebo inštruktora o uvoľnenie, plnoletý žiak sa ospravedlní sám,
* neprítomnosť žiaka na praktickom vyučovaní musí byť **oznámená pred začatím vyučovacieho dňa** a **ospravedlnená na základe ospravedlnenia predloženého najneskôr 48 hodín** po nástupe na praktické vyučovanie príslušnému majstrovi odborného výcviku, učiteľovi odborných predmetov alebo inštruktorovi,
* zákaz používania mobilov na pracovisku praktického vyučovania alebo na zmluvnom pracovisku,
* pracovať počas soboty, nedele a štátneho sviatku po dohode s majstrom odborného výcviku, učiteľom odborných predmetov alebo inštruktorom, počas pracovného týždňa dostane žiak voľno,
* riadiť sa na pracovných zmenách pokynmi majstra odborného výcviku, učiteľom odborných predmetov, inštruktora alebo inej poverenej osoby a bez ich vedomia sa nevzďaľuje z určeného miesta,
* správa sa disciplinovane, sústredene, osvojuje si nové techniky a pokrokové metódy tak, aby sa čo najlepšie pripravil na svoje budúce povolanie,
* počas praktického vyučovania dodržiava určenú prestávku, počas prestávky sa zdržiava na určenom mieste a neopúšťa pracovisko.

STRAVOVANIE ŽIAKOV

1. Žiaci, ktorí vykonávajú praktické vyučovanie v školských zariadeniach, **sú povinní** sa v týchto zariadeniach stravovať.
2. Žiaci, ktorí vykonávajú praktické vyučovanie v iných zmluvných zariadeniach, je stravovanie zabezpečené ako pre zamestnancov.
3. Táto smernica platí vo všetkých pracoviskách skupinového aj individuálneho praktického vyučovania.
4. Cestovné náklady na vykonávanie praktického vyučovanie si žiak hradí sám, nakoľko praktické vyučovanie je súčasťou výchovno-vzdelávacieho procesu.
5. Svojím podpisom žiak potvrdzuje, že bol oboznámený s vnútornou smernicou a zaväzuje sa ju dodržiavať.

 **Porušenie tejto smernice bude považované za porušenie školského a vyučovacieho poriadku!**

 Ing. Zuzana Vaštíková, v. r.

 zástupkyňa riaditeľky školy

 pre praktické vyučovanie

# Príloha č. 2

# STANOVY Študentskej rady pri Strednej odbornej škole obchodu a služieb, Ul. 1.mája 1264, Púchov

**Článok 1. Základné ustanovenia**

**Názov organizácie: Študentská rada pri Strednej odbornej škole obchodu a služieb, Ul. 1. mája 1264, Púchov**

**Článok 2. Úlohy**

1. Štatút rady je povinný:
	1. chrániť, obhajovať záujmy študentov SOŠ obchodu a služieb Púchov, vychádzať z ustanovení školského zákona a iných noriem,
	2. vytvárať vhodné podmienky pre záujmovú činnosť študentov školy,
	3. podporovať školské aktivity a reprezentácie školy v rôznych vedomostných i športových súťažiach a olympiádach,
	4. informovať študentov tak o chystaných školských akciách pripravovaných v spolupráci s vedením školy ako aj o možnostiach spolupráce s inými mládežníckymi organizáciami,
	5. meniť a dopĺňať stanovy ŠR a organizačný poriadok ŠR.

**Článok 3. Vznik členstva**

1. Členmi ŠR sa môžu stať volení predsedovia tried, prípadne iní zástupcovia z každej z tried SOŠ obchodu a služieb Púchov.
2. Členstvo v ŠR je dobrovoľné, ale záväzné..
3. Členstvo vzniká registráciou predsedníctvom ŠR.

**Článok 4. Zánik členstva**

1. Členstvo v ŠR zaniká:

1. vystúpením na vlastnú žiadosť,
2. ukončením štúdia na SOŠ obchodu a služieb Púchov,
3. vylúčením,
4. úmrtím.

**Článok 5. Práva a povinnosti členov**

1. Práva riadneho členu sú:

1. zúčastňovať sa na činnosti ŠR,
2. predkladať návrhy, námety, sťažnosti a žiadosti o pomoc pri riešení problémov súvisiacich s činnosťou člena ŠR,
3. voliť a byť volený do ŠR.
4. Voliť zástupcu žiakov do Rady školy pri Strednej odbornej škole obchodu a služieb v Púchove

2. Povinnosti riadneho člena sú :

1. dodržiavať stanovy ŠR pri SOŠ obchodu a služieb Púchov,
2. vykonávať zverené funkcie a úlohy,
3. tlmočiť postrehnuté nedostatky a problémy na zasadaní ŠR. Požadovať riešenie situácie,
4. chrániť zverený majetok (Pred zánikom členstva je člen povinný vyrovnať všetky pohľadávky, ktoré má vo vzťahu k organizácii.).

**Článok 6. Zasadanie ŠR**

1. ŠR na svojom zasadnutí volí a odvoláva predsedníctvo ŠR, zaoberá aktuálnymi otázkami. Zasadanie sa koná pravidelne, v osobitných situáciách má ktorýkoľvek z členov právo z vážnych dôvodov zvolať mimoriadne zasadanie ŠR.
2. ŠR je uznášania schopná, ak je prítomná nad polovičná väčšina jej riadnych členov.
3. Uznesenia a rozhodnutia ŠR sú platné, ak ich schválila aspoň nadpolovičná väčšina prítomných členov.

**Článok 7. Predseda ŠR**

1. Predseda ŠR je volený členmi ŠR
2. Predseda ŠR je štatutárny zástupca ŠR

**Článok 8. Kompetencie**

1. Kompetencie ŠR bližšie vymedzuje organizačný poriadok ŠR

**Článok 9. Majetok a hospodárenie**

1. ŠR pri SOŠ obchodu a služieb Púchov si pre svoju činnosť zabezpečuje finančné a materiálne prostriedky v spolupráci s vedením SOŠ obchodu a služieb Púchov. S prostriedkami nakladá v súlade s platnými právnymi normami.
2. Príjmy ŠR tvoria dotácie, dary a príjmy z brigádnickej činnosti. Výdaje ŠR tvoria príspevky na vedomostné olympiády, školské, kultúrne akcie, tlač školského časopisu i všetky ostatné náklady spojené s činnosťou organizácie.

**Článok 10. Záverečné ustanovenia**

1. V stave likvidácie organizácie je zodpovedné predsedníctvo ŠR. Na platnosť písomného právneho úkonu sa v hospodárskych veciach vyžadujú podpisy dvoch oprávnených osôb.
2. Tieto stanovy nadobúdajú účinnosť dňom schválenia.
3. Tieto stanovy boli schválené dňa 30. júna 2005

#

# Príloha č. 3

# PREVENCIA A RIEŠENIE ŠIKANOVANIA DETÍ A ŽIAKOV V ŠKOLÁCH A V ŠKOLSKÝCH ZARIADENIACH

**Všeobecná časť, autorstvo smernice**

Gestorský útvar: Útvar duševného zdravia tel.: 02 59374 875 ev. č.: 2025/1504:1-A3320

Minister školstva, výskumu, vývoja a mládeže podľa čl. 12 ods. 2 písm. f) druhého bodu Organizačného poriadku Ministerstva školstva, výskumu, vývoja a mládeže Slovenskej republiky a v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákonom č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov, § 2 a 2a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a čl. 28 ods. 2 Dohovoru o právach dieťaťa vydáva túto smernicu:

**Úvodné ustanovenie**

Táto smernica upravuje základné znaky, formy a prejavy šikanovania detí a žiakov (ďalej len „žiak“) v školách a školských zariadeniach (ďalej len „škola“), postupy prevencie a metódy riešenia šikanovania.

**Základné ustanovenia**

(1) Na účel tejto smernice sa rozumie:

**a) šikanovaním** v škole obťažovanie (§ 2a ods. 4 zákona č. 365/2004 Z. z o rovnakom zaobchádzaní a o ochrane pred diskrimináciou a o zmene a doplnení niektorých zákonov (antidiskriminačný zákon)) formou spravidla opakujúceho sa nežiaduceho správania šikanujúceho voči šikanovanému, ktoré je motivované úmyslom získať nad šikanovaným prevahu, šikanovaného ponížiť alebo získať vynútené mocenské postavenie, v dôsledku ktorého dochádza alebo môže dôjsť k vytváraniu zastrašujúceho, nepriateľského, zahanbujúceho, ponižujúceho, potupujúceho, zneucťujúceho, zámerne zraňujúceho alebo urážajúceho prostredia vo forme verbálneho šikanovania, fyzického šikanovania, psychického šikanovania, emocionálneho šikanovania, nebezpečného elektronického obťažovania alebo nebezpečného prenasledovania,

* 1. **b) priamym šikanovaním** šikanovanie, pri ktorom šikanujúci zameriava svoje konanie priamo na šikanovaného opakujúcim sa úmyselným verbálnym, psychickým, emocionálnym alebo fyzickým násilím, pri ktorom sú spravidla prítomní aj účastníci šikanovania; je spojené s cieľom získať prevahu v kolektíve,
	2. **c) nepriamym šikanovaním** šikanovanie, pri ktorom šikanujúci používa metódy a nástroje vzťahového násilia a emocionálneho vydierania, najmä v podobe prehliadania, ignorovania, zámerného vyčleňovania šikanovaného z kolektívu, šírenia nepravdivých alebo znevažujúcich informácií, citlivých zvukových záznamov (audiozáznamov), obrazových záznamov (videozáznamov) alebo zvukovo-obrazových (audiovizuálnych) záznamov o šikanovanom alebo manipulovaním názorov a postojov ostatných členov sociálnej skupiny k šikanovanému,
	3. **d) šikanujúcim** žiak alebo skupina žiakov, ktorí opakovane psychicky alebo fyzicky ubližujú šikanovanému,
	4. **e) šikanovaným** žiak alebo skupina žiakov, ktorí sú vystavení šikanovaniu,
	5. **f) účastníkom šikanovania** žiak alebo skupina žiakov, ktorí sú prítomní pri šikanovaní, alebo ktorí majú o šikanovaní vedomosť a nie sú šikanujúcimi ani šikanovanými,
	6. **g) dôvodom šikanovania** najmä osobitná charakteristika šikanovaného spočívajúca spravidla v jeho zdravotnom znevýhodnení, pohlaví, náboženskom vyznaní alebo viere, príslušnosti k národnosti alebo k etnickej skupine, sexuálnej orientácii alebo rodovej identite, jazyku, sociálnom, spoločenskom alebo majetkovom postavení jeho rodiny, alebo iná osobná charakteristika spojená spravidla s nosením okuliarov, nadváhou alebo nízkou pohybovou gramotnosťou,
	7. **h) verbálnym šikanovaním** opakované nadávanie, urážanie, posmievanie sa, dobiedzanie, vyhrážanie sa fyzickým útokom, navádzanie na fyzický útok, prikazovanie šikanovanému vykonať určitý úkon proti jeho vôli, zastrašovanie, vydieranie alebo vylúčenie šikanovaného z kolektívu,
	8. **i) fyzickým šikanovaním** nežiaduci a nechcený fyzický kontakt pre šikanovaného, pri ktorom šikanujúci šikanovaného opakovane bije, udiera, sáče alebo kope do neho, podráža ho alebo hádže do neho rôzne predmety, skrýva, poškodzuje, privlastňuje si alebo ničí veci šikanovaného,
	9. **j) psychickým šikanovaním a emocionálnym šikanovaním** ubližovanie negatívnym ovplyvňovaním psychiky, emócií, nálady a duševného rozpoloženia šikanovaného, najmä opakovaným ponižovaním, zosmiešňovaním, zahanbovaním, opovrhovaním, ohováraním v jeho neprítomnosti, rozširovaním nepravdivých informácií alebo urážaním rodinných príslušníkov alebo blízkych osôb,
	10. **k) elektronickým šikanovaním (ďalej len „kyberšikanovanie“)** verbálne, psychické šikanovanie a emocionálne šikanovanie uskutočňované v kybernetickom priestore bez fyzického kontaktu šikanujúceho a šikanovaného prostriedkami informačnej a komunikačnej technológie, ktoré môže mať aj anonymnú povahu, a pri ktorom šikanujúci dokáže uskutočniť útoky z rôznych miest, pričom šikanovaný sa o napadnutí nemusí okamžite dozvedieť a nemusí byť schopný identifikovať šikanujúceho; zverejnené informácie, fotografie, audiozáznamy a videozáznamy môžu byť prístupné veľkému počtu osôb a môže byť náročné ich odstrániť z kybernetického priestoru.

(2) Na účel tejto smernice sa za šikanovanie nepovažuje

* 1. **a)** **jednorazový alebo impulzívny prejav násilia alebo agresie** medzi žiakmi akútnym neovládnutím emócií, ktoré bezprostredne odznievajú,
	2. **b) prejav násilia alebo agresie** medzi žiakmi mimo školy, ktorý nevyplýva zo vzťahov medzi žiakmi v škole, okrem kyberšikanovania,
	3. **c) nezhoda** medzi zamestnancom školy a žiakom súvisiaca s výchovno-vzdelávacím procesom.

(3) Šikanovanie môže napĺňať skutkovú podstatu trestného činu (§ 8 Trestného zákona), kedy môže byť šikanujúci od veku 14 rokov trestne stíhaný najmä za trestný čin:

* 1. a) ublíženia na zdraví( § 155 Trestného zákona. )
	2. b) obmedzovania osobnej slobody( § 183 Trestného zákona. )
	3. c) lúpeže ( § 188 Trestného zákona. )
	4. d) vydierania ( § 189 Trestného zákona. )
	5. e) hrubého nátlaku (§ 190 a 191 Trestného zákona. )
	6. f) nátlaku (§ 192 Trestného zákona. )
	7. g) porušovania domovej slobody (§ 194 Trestného zákona. )
	8. h) sexuálneho násilia (§ 200 Trestného zákona. )
	9. i) sexuálneho zneužívania (§ 201 až 203 Trestného zákona. )
	10. j) krádeže ( § 212 Trestného zákona. )
	11. k) neoprávneného užívania cudzej veci ( § 215 Trestného zákona. )
	12. l) poškodzovania cudzej veci ( § 245 a 246 Trestného zákona. )
	13. m) nebezpečného vyhrážania sa ( § 360 Trestného zákona. )
	14. n) nebezpečného prenasledovania ( § 360a Trestného zákona. )
	15. o) výroby detskej pornografie ( § 368 Trestného zákona. )
	16. p) rozširovania detskej pornografie ( § 369 Trestného zákona. )
	17. q) prechovávania detskej pornografie a účasti na detskom pornografickom predstavení
	18. ( § 370 Trestného zákona. )
	19. r) ohovárania (§ 373 Trestného zákona. )

(4) Šikanovanie môže napĺňať skutkovú podstatu priestupku proti

* 1. a) občianskemu spolunažívaniu ( § 49 zákona č. 372/1990 Zb. o priestupkoch v znení
	2. neskorších predpisov. )
	3. b) majetku ( § 50 zákona č. 372/1990 Zb.)

(5) Skutočnosť, že šikanujúci nie je trestne zodpovedný z dôvodu nízkeho veku ( § 22 Trestného zákona) ) nie je prekážkou na podanie žaloby vo veci náhrady škody.

(6) Zamestnanec školy, ktorému je známy prípad šikanovania a neprijme žiadne opatrenie k prevencii a riešeniu šikanovania, môže byť trestne stíhaný najmä za trestný čin

 a) neprekazenia trestného činu ( § 341 Trestného zákona)

 b) neoznámenia trestného činu (§ 340 Trestného zákona)

 c) ublíženia na zdraví ( § 155 až 158 Trestného zákona).

**Prevencia šikanovania**

(1) Pri prevencii šikanovania škola dbá na vytváranie bezpečného prostredia, v ktorom sa vznik šikanovania aktívne obmedzuje.

(2) Pri prevencii šikanovania škola primerane pôsobí na žiakov podľa ich veku a psychickej úrovne a intelektuálnej úrovne s dôrazom na hodnotovú výchovu (Hodnotová výchova v školách, Štátny pedagogický ústav, 2022. )

(3) Za prevenciu šikanovania v škole zodpovedá riaditeľ školy. Riaditeľ školy zabezpečuje činnosti súvisiace s prevenciou šikanovania prostredníctvom činnosti pedagogických zamestnancov a odborných zamestnancov.

(4) Prevencia šikanovania sa zabezpečuje najmä:

1. využívaním takého obsahu výchovy a vzdelávania a takých metód a foriem výchovy a vzdelávania, ktoré posilňujú úctu, toleranciu, empatiu a solidaritu žiakov najmä voči sebe navzájom,
2. aktívnym sústavným výchovným pôsobením pedagogického zamestnanca a odborného zamestnanca vrátane prejavenia záujmu o problémy žiaka v škole a mimo nej,
3. dlhodobou strategickou činnosťou, realizáciou overených preventívnych programov s doplnením o činnosti neformálneho vzdelávania najmä prednášky, diskusie, organizovaných školou alebo inými subjektmi a mimoškolskými činnosťami, ktoré posilňujú v žiakoch úctu, toleranciu, empatiu a solidaritu najmä voči sebe navzájom,
4. spoluprácou s rodičmi alebo inou fyzickou osobou, ktorá má žiaka zvereného do osobnej starostlivosti alebo do pestúnskej starostlivosti na základe rozhodnutia súdu, poručníkom alebo opatrovníkom (ďalej len „zákonný zástupca“), alebo so zástupcom zariadenia, v ktorom sa vykonáva ústavná starostlivosť, výchovné opatrenie, neodkladné opatrenie alebo ochranná výchova, výkon väzby alebo výkon trestu odňatia slobody (ďalej len „zástupca zariadenia“),
5. aktívnym prístupom orgánov školskej samosprávy pri navrhovaní a prerokovaní školského poriadku, školského vzdelávacieho programu a opatrení školy k prevencii šikanovania, f) spoluprácou školy so zariadeniami poradenstva a prevencie, pričom pri prevencii šikanovania zariadeniami poradenstva a prevencie sa informovaný súhlas zákonného zástupcu nevyžaduje.

(5) Riaditeľ školy alebo ním poverený pedagogický zamestnanec alebo odborný zamestnanec posudzujú navrhované činnosti podľa odseku 4 písm. a) až e) z hľadiska predchádzania nežiaduceho vplyvu na žiakov v spolupráci so zariadením poradenstva a prevencie.

(6) Riaditeľ školy alebo ním poverený pedagogický zamestnanec alebo odborný zamestnanec priebežne informuje zákonných zástupcov alebo zástupcov zariadenia o opatreniach školy pri prevencii šikanovania najmä na webovom sídle školy, ak ho má zriadené, alebo na triednej schôdzi zákonných zástupcov v škole.

(7) Riaditeľ školy zodpovedá za systémové aktivity školy pri prevencii šikanovania. Riaditeľ školy v spolupráci s pedagogickou radou a orgánmi školskej samosprávy

1. rozpracúva opatrenia školy pri prevencii šikanovania v školskom poriadku,
2. zabezpečuje dôkladný výkon dozoru v priestoroch, kde k šikanovaniu už došlo alebo by k nemu mohlo dochádzať.

(8) Riaditeľ školy

1. zabezpečuje vzdelávanie zamestnancov školy v oblasti prevencie a riešenia šikanovania,
2. zapája do prevencie šikanovania orgány školskej samosprávy a zriaďovateľa,
3. zverejňuje kontaktné údaje právnických osôb, ktoré sa zaoberajú prevenciou a riešením šikanovania,
4. zabezpečuje, aby v pracovnom poriadku školy bola upravená povinnosť zamestnanca školy bez zbytočného odkladu oznamovať podozrenie zo šikanovania, a prijať zodpovedajúce opatrenia,
5. oboznamuje zamestnancov školy so spôsobom oznamovania šikanovania a preverovania šikanovania,
6. zabezpečuje poučenie zamestnancov školy o skutočnosti, že šikanovanie môže napĺňať skutkovú podstatu priestupku alebo skutkovú podstatu trestného činu,
7. zabezpečuje poučenie zamestnancov školy o skutočnosti, že šikanujúcemu môže byť uložené opatrenie vo výchove (§ 58 ods. 2 a 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov) okrem šikanujúceho, ktorým je dieťa materskej školy, a o skutočnosti, že ak šikanujúci nie je trestne zodpovedný z dôvodu nízkeho veku, nie je to prekážkou na podanie trestného oznámenia a na podanie žaloby vo veci náhrady škody, ktorú šikanujúci spôsobil na majetku alebo vo veci náhrady ujmy, ktorú spôsobil na zdraví,
8. informuje zamestnancov, žiakov a zákonných zástupcov alebo zástupcov zariadenia o postupe pri zistení šikanovania.

**Preverovanie podozrenia zo šikanovania**

(1) Riaditeľ školy alebo ním poverený pedagogický zamestnanec alebo odborný zamestnanec zostavuje skupinu zamestnancov školy, ktorá navrhuje a zabezpečuje postup pri riešení šikanovania; jej členmi sú najmä triedny učiteľ, školský psychológ, školský špeciálny pedagóg, výchovný poradca.

(2) Opatrenia, metódy a postupy pri obmedzovaní šikanovania a nápravy jej dôsledkov sa navrhujú tak, aby zodpovedali vývinovej zrelosti, emocionálnej zrelosti a veku šikanujúceho, šikanovaného a účastníkov šikanovania, vrátane detí so špeciálnymi výchovno-vzdelávacími potrebami a žiakov so špeciálnymi výchovno-vzdelávacími potrebami.

(3) Riaditeľ školy alebo ním poverený pedagogický zamestnanec alebo odborný zamestnanec pri preverovaní incidentu, ktorý zahŕňa podozrenie zo šikanovania bez zbytočného odkladu najmä

1. zabezpečí pomoc a ochranu potencionálnemu šikanovanému,
2. zabezpečí, aby v priebehu preverovania nedošlo k ďalšej konfrontácii medzi potencionálnym šikanujúcim a potencionálnym šikanovaným,
3. informuje zákonného zástupcu alebo zástupcu zariadenia potencionálneho šikanujúceho, potencionálneho šikanovaného a potenciálnych účastníkov šikanovania,
4. spíše a zaeviduje záznam o incidente.

(4) Riaditeľ pri incidente podľa odseku 3 podľa potreby kontaktuje

1. zariadenie poradenstva a prevencie,
2. orgán sociálnoprávnej ochrany detí a sociálnej kurately,
3. okresný úrad, ak ide o podozrenie zo spáchania priestupku, alebo políciu, ak ide o podozrenie zo spáchania trestného činu,
4. poskytovateľa záchrannej zdravotnej služby.

(5) Riaditeľ školy alebo ním poverený pedagogický zamestnanec alebo odborný zamestnanec pri preverovaní podozrenia zo šikanovania

* 1. zabezpečí zistenie účastníkov šikanovania a ďalších svedkov a uskutočnenie individuálnych rozhovorov alebo konfrontačných rozhovorov medzi účastníkmi šikanovania alebo medzi svedkami,
	2. uchováva dôkazy o podozrení zo šikanovania v nevyhnutnom rozsahu a počas nevyhnutného času,
	3. zabezpečí pri rozhovoroch podľa písmena a) prítomnosť najmenej dvoch pedagogických zamestnancov alebo odborných zamestnancov,
	4. zabraňuje zľahčovaniu šikanovania a takému konaniu, ktoré môže viesť k neriešeniu šikanovania, preverovaniu šikanovania pod emocionálnym nátlakom alebo v prítomnosti iných žiakov alebo k zverejňovaniu informácií z preverovania šikanovania.

**Opatrenia na riešenie šikanovania a nápravu jeho dôsledkov**

(1) Škola dbá na bezodkladné riešenie šikanovania podľa tejto smernice.

(2) Vo vzťahu k šikanujúcemu riaditeľ školy alebo ním poverený pedagogický zamestnanec alebo odborný zamestnanec

1. zabezpečí individuálny rozhovor odborného zamestnanca školského podporného tímu alebo odborného zamestnanca zariadenia poradenstva a prevencie so šikanujúcim za prítomnosti jeho zákonného zástupcu alebo zástupcu zariadenia s cieľom objasnenia motivácie, sociálneho a rodinného pozadia správania šikanujúceho a určenia ďalšieho postupu; časti rozhovoru sa môžu konať aj bez prítomnosti zákonného zástupcu alebo zástupcu zariadenia, ak na to dá zákonný zástupca alebo zástupca zariadenia preukázateľný súhlas,
2. navrhne podľa potreby intervenciu v zariadení poradenstva a prevencie alebo zabezpečí intervenciu prostredníctvom odborného zamestnanca školy, vrátane podporných činností v príslušnej triede a zabezpečí podmienky pre fyzickú a psychickú bezpečnosť žiakov príslušnej triedy,
3. môže podľa potreby uložiť opatrenie vo výchove alebo znížiť stupeň klasifikácie správania žiaka (§ 55 ods. 15 zákona č. 245/2008 Z. z. v znení neskorších predpisov).

(3) Vo vzťahu k šikanovanému riaditeľ školy alebo ním poverený pedagogický zamestnanec alebo odborný zamestnanec

a) zabezpečí podmienky na fyzickú a psychickú bezpečnosť šikanovaného a podľa potreby zabezpečí zdravotné ošetrenie,

b) zabezpečí šikanovanému bezodkladnú psychologickú pomoc a podporu,

c) zabezpečí šikanovanému podľa potreby, po porade s príslušným odborným zamestnancom, cielenú a systematickú podporu najmä prostredníctvom zariadenia poradenstva a prevencie,

1. spolupracuje podľa potreby so Štátnou školskou inšpekciou, regionálnym úradom školskej správy alebo s Úradom komisára pre deti.

(4) Vo vzťahu k účastníkom šikanovania riaditeľ školy alebo ním poverený pedagogický zamestnanec alebo odborný zamestnanec

* 1. zabezpečí účastníkom šikanovania podľa potreby individuálnu podporu a poradenstvo na základe posúdenia školského podporného tímu, školského psychológa alebo psychológa zariadenia poradenstva a prevencie,
	2. zabezpečí skupinovú intervenciu v spolupráci so školským podporným tímom alebo so zariadením poradenstva a prevencie,
	3. zabezpečí skupinové činnosti s cieľom smerovania žiakov k pozitívnym postojom a hodnotám a k rozvíjaniu schopnosti identifikovať sociálno-patologické javy primerane ich veku, najmä v rámci realizácie preventívnych programov, triednických hodín, vyučovania prierezových tém, činností neformálneho vzdelávania.

**Spolupráca so zákonným zástupcom a školou**

1. Riaditeľ školy alebo ním poverený pedagogický zamestnanec alebo odborný zamestnane pri rozhovore so zákonným zástupcom alebo so zástupcom zariadenia šikanovaného, šikanujúceho alebo účastníkov šikanovania vo veci šikanovania dbá na zachovanie dôvernosti informácií.
2. O rozhovore podľa odseku 1 vrátane informovania zákonného zástupcu alebo zástupcu zariadenia podľa čl. 4 ods. 3 písm. c), vyhotoví riaditeľ školy alebo ním poverený pedagogický zamestnanec alebo odborný zamestnanec zápis, z ktorého jedno vyhotovenie poskytne riaditeľ školy alebo ním poverený pedagogický zamestnanec alebo odborný zamestnanec zákonnému zástupcovi alebo zástupcovi zariadenia.

**Záverečné ustanovenie**

Postupy a dokumenty školy v oblasti prevencie šikanovania, preverovania šikanovania a riešenia šikanovania sa zverejňujú aj vo forme prístupnej pre žiakov so zdravotným postihnutím a v jazykoch národnostných menšín národnostných škôl zaradených do siete škôl a školských zariadení Slovenskej republiky.

 **Účinnosť**

Tento dodatok je platný v plnom rozsahu od 10.februára 2025.

Mgr. Miriam Kremeňová, v. r.

 riaditeľka školy

# Príloha č. 4

# ŠTANDARDY DORŽIAVANIA ZÁKAZU SEGREGÁCIE  VO VÝCHOVE A VZDELÁVANÍ

**Článok 1 Všeobecná časť**

Pri dodržiavaní zákazu segregácie vo výchove a vzdelávaní škola a školské zariadenie postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR a ich znenie je súčasťou dodatku školského poriadku.

**Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach.** Vychádzajú z ustanovení Dohovoru o právach dieťaťa:

Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov.

Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny.

Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi.

Článok 29 ods. 1: Výchova a vzdelávanie dieťaťa má smerovať k:

1. rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere;
2. rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov;
3. rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram;
4. príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu;
5. rozvíjaniu úcty k prírodnému prostrediu.”[[23]](#footnote-23)

Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní[[24]](#footnote-24).

Štandardy v prepojení na metodickú príručku napomáhajú naplneniu princípu *„zákazu všetkých foriem diskriminácie a obzvlášť segregácie“[[25]](#footnote-25)*. Segregáciu vo výchove a vzdelávaní definuje školský zákon nasledovne: „*konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu2a a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov  výchovy a vzdelávania alebo k ich oddelenému vzdelávaniu okrem vzdelávania poskytovaného v súlade  s medzinárodnou zmluvou, ktorou je Slovenská republika viazaná2b) pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.[[26]](#footnote-26)5 Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1):*

* *výkon práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy,*
* *prevádzka a vnútorný režim školy,*
* *podmienky na zaistenie bezpečnosti a ochrany zdravia detí a žiakov a ich ochrany pred sociálno-patologickými javmi, diskrimináciou alebo násilím,*
* *podmienky nakladania s majetkom, ktorý škola alebo školské zariadenie spravuje, ak tak rozhodne zriaďovateľ.*

Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní.

**Článok 2 Štandardy dodržiavania zákazu segregácie vo výchove a vzdelávaní**

**Štandardy postojov a hodnôt**

Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu so žiakmi a poslucháčmi.

Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru[[27]](#footnote-27).

**Deskriptory** sú popisy a vysvetlenia týkajúce sa konkrétneho žiaduceho správania všetkých aktérov vo vzdelávaní:

* zaobchádzať so všetkými ľuďmi bez rozdielu s rešpektom,
* vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu,
* vyjadrovať druhým ľuďom uznanie ako rovnocenným ľudským bytostiam,
* rešpektovať ľudí rôzneho vierovyznania,
* rešpektovať ľudí, ktorí majú odlišné politické názory,
* prejavovať záujem spoznať presvedčenia, hodnoty, tradície a pohľady druhých ľudí na svet,
* dávať priestor druhým ľuďom na vyjadrenie sa,
* preukázať prebratie zodpovednosti za svoje skutky,
* ospravedlniť sa, pokiaľ niekomu ublížim,
* vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.

**Štandardy vyplývajúce z definície segregácie vo výchove a vzdelávaní:**

Škola a školské zariadenie pri uplatňovaní Štandardov dodržiavania zákazu segregácie vypracuje Plán uplatňovania Štandardov dodržiavania zákazu segregácie vo výchove a vzdelávaní a využíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR[[28]](#footnote-28).

**a) Štandardy priestorovej desegregácie:**

* Do všetkých priestorov školy alebo školského zariadenia, určených pre žiakov alebo poslucháčov, je umožnený rovný (nediskriminačný) prístup všetkým žiakom a poslucháčom. Škola alebo školské zariadenie nemá priestory a budovy vyhradené pre jednotlivé skupiny žiakov vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone[[29]](#footnote-29).
* Škola alebo školské zariadenie v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom.
* Ak má škola alebo školské zariadenie v jednotlivých vekových kohortách zastúpenie žiakov rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie žiakov alebo poslucháčov týchto skupín.

**b) Štandardy organizačnej desegregácie:**

* Škola alebo školské zariadenie má nastavenú organizáciu školského vyučovania a denný program tak, aby nedochádzalo k vylučovaniu a neprípustnému oddeľovaniu niektorej skupiny žiakov a poslucháčov[[30]](#footnote-30).
* Všetky skupiny žiakov školy a školského zariadenia majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u žiakov, ktorým to určuje individuálny vzdelávací program[[31]](#footnote-31), individuálny učebný plán[[32]](#footnote-32) alebo poskytnuté podporné opatrenia[[33]](#footnote-33).
* Všetky skupiny žiakov a poslucháčov majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania.

Škola alebo školské zariadenie je povinné využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám žiakov aj v prípade krízových udalostí v škole[[34]](#footnote-34). Po ukončení krízovej udalosti je škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie.

**c) Štandardy sociálnej desegregácie**

* Škola alebo školské zariadenie využíva potrebné a dostupné inkluzívne podporné opatrenia na podporu sociálneho začlenenia žiakov a poslucháčov a vytváranie pozitívnej podporujúcej sociálnej klímy v škole a školskom zariadení, ktorá prispieva k destigmatizácii a odstraňovaniu stereotypov a predsudkov.
* Škola alebo školské zariadenie organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci školy alebo školského zariadenia, medzi žiakmi ako aj rodičmi.
* Škola alebo školské zariadenie prijíma, vzdeláva a vychováva všetky skupiny žiakov a poslucháčov podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone.
* V škole alebo školskom zariadení neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny žiakov alebo poslucháčov na základe akéhokoľvek chráneného dôvodu uvedeného v antidiskriminačnom zákone.
* Škola alebo školské zariadenie umožňuje všetkým skupinám žiakov a poslucháčov, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú škole a školskému zariadeniu sprostredkované, a aktívne ich k tomu motivuje a podporuje.
* Škola alebo školské zariadenie pri hodnotení žiakov alebo poslucháčov nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona.

**Článok 13**

Záverečné ustanovenie

Tento dodatok je platný v plnom rozsahu od 1.februára 2025.

 Mgr. Miriam Kremeňová

riaditeľka školy

1. §3 ods. 1 65/ 2015 Z. z. Vyhláška Ministerstva školstva, vedy, výskumu a športu Slovenskej republiky o stredných školách [↑](#footnote-ref-1)
2. §3 ods. 2 241/ 2018 Z. z. Vyhláška Ministerstva školstva, vedy, výskumu a športu Slovenskej republiky o stredných školách [↑](#footnote-ref-2)
3. §144 ods. 11 Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-3)
4. ) § 55 ods. 1 písm. b) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. [↑](#footnote-ref-4)
5. ) § 55 ods. 5 zákona č. 245/2008 Z. z. v znení neskorších predpisov. [↑](#footnote-ref-5)
6. ) § 55 ods. 2 zákona č. 245/2008 Z. z. v znení neskorších predpisov. [↑](#footnote-ref-6)
7. ) § 9 zákona č. 245/2008 Z. z. v znení neskorších predpisov. [↑](#footnote-ref-7)
8. ) § 42 ods. 4 zákona č. 245/2008 Z. z. v znení neskorších predpisov. [↑](#footnote-ref-8)
9. ) § 43 ods. 3 zákona č. 245/2008 Z. z. v znení neskorších predpisov. [↑](#footnote-ref-9)
10. ) § 57 ods. 1 zákona č. 245/2008 Z. z. v znení neskorších predpisov. [↑](#footnote-ref-10)
11. ) § 56 ods. 1 zákona č. 245/2008 Z. z. v znení neskorších predpisov. [↑](#footnote-ref-11)
12. ) § 56 ods. 2 zákona č. 245/2008 Z. z. v znení neskorších predpisov. [↑](#footnote-ref-12)
13. ) § 56 ods. 3 zákona č. 245/2008 Z. z. v znení neskorších predpisov. [↑](#footnote-ref-13)
14. ) § 56a ods. 1 zákona č. 245/2008 Z. z. v znení neskorších predpisov. [↑](#footnote-ref-14)
15. ) § 58 ods. 1 zákona č. 245/2008 Z. z. v znení neskorších predpisov. [↑](#footnote-ref-15)
16. ) § 38 ods. 4 a 5 zákona 596/2003 Z. z. o štátnej správe v školstve a školskej samospráve a o zmenne a doplnení niektorých zákonov v znení neskorších predpisov. [↑](#footnote-ref-16)
17. ) § 58 ods. 2 zákona č. 245/2008 Z. z. v znení neskorších predpisov. [↑](#footnote-ref-17)
18. ) § 19 ods. 1 a 2 zákona č. 245/2008 Z. z. v znení neskorších predpisov. [↑](#footnote-ref-18)
19. ) § 5 ods. 4 písm. j) zákona č. 596/2003 Z. z. v znení neskorších predpisov. [↑](#footnote-ref-19)
20. ) § 38 ods. 4 zákona č. 596/2003 Z. z. v znení neskorších predpisov. [↑](#footnote-ref-20)
21. ) § 11 ods. 3 písm. l) zákona č. 245/2008 Z. z. v znení neskorších predpisov. [↑](#footnote-ref-21)
22. §144 ods. 11 Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-22)
23. Dohovor o právach dieťaťa (OSN, 1989) In Oznámenie Ministerstva zahraničných vecí Slovenskej republiky č. 104/1991 Z. z. [↑](#footnote-ref-23)
24. Metodická príručka desegregácie vo výchove a vzdelávaní (MŠVVaŠ SR, 2023)

 [↑](#footnote-ref-24)
25. § 3 písm. f) zákona č. 245/2008 Z. z. (školský zákon) [↑](#footnote-ref-25)
26. § 2 písm. a) zákona č. 245/2008 Z. z. (školský zákon) – účinnosť nadobúda 1. 1. 2025. Poznámky pod čiarou k odkazom 2a a 2b znejú: „2a) Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov. 2b) Dohovor proti diskriminácii vo vzdelávaní (Oznámenie Ministerstva zahraničných vecí a európskych záležitostí Slovenskej republiky č. 276/2024 Z. z.).Dohovor o právach osôb so zdravotným postihnutím (Oznámenie Ministerstva zahraničných vecí Slovenskej republiky č. 317/2010 Z. z.).“ [↑](#footnote-ref-26)
27. Referenčný rámec kompetencií pre demokratickú kultúru bol vytvorený v roku 2018 Radou Európy, ktorej členským štátom je od roku 1993 aj SR. Pre SR má status odporúčania pri vytváraní vzdelávacích stratégií a metodík na podporu demokratickej kultúry, ľudských práv a sociálnych kompetencií. [↑](#footnote-ref-27)
28. Metodická príručka desegregácie vo výchove a vzdelávaní (MŠVVaŠ SR, 2023) [↑](#footnote-ref-28)
29. Chránené dôvody podľa antidiskriminačného zákona sú charakteristiky ľudí, úzko spojené s ich dôstojnosťou a identitou, ktoré nesmú byť zneužité pre neprípustné rozdielne zaobchádzanie s nimi. Sú to: „pohlavie, náboženské vyznanie alebo viera, rasa, príslušnosť k národnosti alebo etnickej skupine, zdravotné postihnutie, vek, sexuálna orientácia, manželský stav a rodinný stav, farba pleti, jazyk, politické alebo iné zmýšľanie, národný alebo sociálny pôvod, majetok, rod alebo iné postavenie alebo dôvod oznámenia kriminality alebo inej protispoločenskej činnosti“ § 2 ods. 1 zákona č. 365/2004 Z. z. [↑](#footnote-ref-29)
30. § 2 ods. 1 zákona č. 365/2004 Z. z. (antidiskriminačný zákon) [↑](#footnote-ref-30)
31. § 7a zákona č. 245/2008 Z. z. (školský zákon) [↑](#footnote-ref-31)
32. § 26 zákona č. 245/2008 Z. z. (školský zákon) [↑](#footnote-ref-32)
33. § 145a zákona č. 245/2008 Z. z. (školský zákon) [↑](#footnote-ref-33)
34. Podrobné informácie ku krízovým udalostiam na školách sú dostupné na webovom sídle ministerstva [↑](#footnote-ref-34)